Sudski tumači i prevodioci - Sremčica\nSudski tumač Sremčica\nSudski tumač Sremčica - Audio verzija\nSremčica je beogradsko prigradsko naselje, smešteno na brdovitom terenu i padini koja se spušta od planine Avale ka ravnici u priobalju reke Save. Sa istočne i zapadne strane Sremčica je okružena Lipovačkom šumom, sa južne strane se graniči sa podavalskim selima Pinosava, Rušanj i Ripanj, od koga je deli Ibarska magistrala, a na severnoj strani, prema Makišu i Savi, je naselje Železnik i najkraća saobraćajnica koja vodi do centra Beograda, takozvani Novi obrenovački put. Udaljenost Sremčice od Terazija i glavne beogradske ulice Knez Mahailove je 22 kilometra.\nSremčica se sastoji od dva naselja koja su izgrađena u dužini od desetak kilometara u Beogradskoj ulici, koja povezuje Ibarsku magistralu i naselje Železnik. U severnom delu ove saobraćajnice nalazi se urbano sotitersko pod - naselje Gorica, lokalno poznato i pod imenom Naselje, a u južnom su smešteni idividualni stambeni objekti i ta oblast nema posebno ime, već se, jednostavno, naziva Sremčica. Gorica ima oko 6 hiljada stanovnika, dok se ukupan broj stanovnika Sremčice kreće oko 23 hiljade.\nTeren na kojem je nekada bilo poljoprivredno zemljište, a sada je neplanski izgrađeno prigradsko naselje, poseban je po najvećem kraškom jezeru u Šumadiji i jedinom prirodnom jezeru u Beogradu. Odlike kraškog reljefa, kao što su otvori u zemljištu - vrtače, pojavljuju se pored Rakine bare, prirodnog jezera u Sremčici, dugačkog 180, širokog 125 i dubokog preko 2 metra. Nekada su čista i prozirna voda, peskovite obale i veliki broj šarana i druge ribe u jezeru, činili da Rakina bara bude atraktivno mesto za kupače i ribolovce, ali izgradnjom naselja situacija se promenila. Pre nego što je napravljen kanalizacioni sistem u jezero su se slivale otpadne vode, a na obali su se gomilali otpaci od građevinskog materijala, plastike i stare gume. U jednom trenutku je i voda sa izvora koji napaja jezero skrenula u obližnju vrtaču, tako da je Rakina bara potpuno presušila. Danas jezero ponovo ima vodu, dubine 1 metar, poneku ribu, žabu, vodenu zmiju, ali je i dalje na ivici stanja odumiranja. Opština Čukarica, na čijoj teritoriji se nalazi Sremčica, planira da uskoro srovede opsežne mere za spas Rakine bare i da od jezera i okolnog terena napravi izletište koje bi, uz Adu Ciganliju i Košutnjak, postalo gvažan segment turističke ponude ovog dela prestonice.\nŽitelji Sremčice, kao i svih ostalih delova Beograda, mogu, ukoliko imaju za tim potrebe, u prevodilačkom centru Akademije Oxford, dobiti vrlo kvalitetan i precizan prevod svojih zvaničnih dokumenata i javnih isprava, ali i overu prevedenog materijala pečatom ovlašćenog sudskog tumača. Takođe možemo da ponudimo i kurseve stranih jezika koje vode vrlo iskusni i nadasve stručni predavači, profesionalno osposobljavanje, odnosno, dokvalifikaciju i prekvalifikaciju, za različite poslove koji zahtevaju III ili IV stepen stručne spreme, ali i obuku za rad na računarima i pripremnu nastavu za polaganje prijemnih ispita u srednjoškolskim i visokoškolskim ustanovama.\nKo su i kako rade prevodioci i sudski tumači Sremčica?\nJezički stručnjaci koji su, u okviru našeg prevodilačkog centra, angažovani za obradu vaše zvanične dokumentacije stekli su za to sve potrebne kvalifikacije. Svi prevodioci i sudski tumači Sremčica su, sa najvišim ocenama, diplomirali na traženim odsecima Filoloških fakulteta i od nadležnih državnih organa dobili licencu za rad. Mnogi od njih su izvorni govornici jezika u okviru kojih prevode, što svakako doprinosi kvalitetu rada i obrade službenih materijala, a klijentima uliva sigurnost da će u prevodilačkom centru Akademije Oxford dobiti precizne prevode, sasvim u skladu sa izvornim spisima. Svi naši stručnjaci savršeno vladaju gramatičkim, pravopisnim, sintaksičkim i drugim normativima jezika za koje su specijalizovani i imaju izuzetne govorne i pisane sposobnosti. Budući da se ne bave samo prevođenjem, već i overom materijala na novom jeziku, izuzetno dobro poznaju sve aktuelne zakone i propise, kao i stručnu pravnu terminologiju, zastupljenu u zvaničnim materijalima koje obrađuju. Prevodioci i sudski tumači Sremčica, pored visokih stručnih kvalifikacija, imaju i bogato profesionalno iskustvo, te svojim klijentima mogu da obezbede da na jednom mestu, uvek u dogovorenom roku i po jednim od najpovoljnijih cena na tržištu, dobiju overene prevode traženih dokumenata koja će moći da upotrebljavaju u svim pravnim, administrativnim i drugim legalnim poslovima.\nPostupak obrade zvanične dokumentacije sastoji se od prebacivanja sadržaja dotičnog materijala na traženi jezik i overe prevoda prema zakonom utvrđenoj proceduri. Ova dva postupka su veoma međusobno povezana i zavise jedan od drugog, budući da bez kvalitetnog prevoda materijal ne može biti overen i, obrnuto, prevedeni dokument koji nije na odgovarajući način legalizovan sasvim je bezvredan sa stanovišta zakona i neupotrebljiv u pravnom prometu. Samo prevođenje zvanične dokumentacije je postupak koji se obavlja vrlo precizno i pažljivo, bez uplitanja subjektivnih stavova ili improvizacija, s obzirom na to da se podrazumeva da celokupan sadržaj izvornog materijala mora biti adekvatno izražen na novom jeziku, bez ikakvih dvosmislenosti ili nerazumljivih reči i rečeničnih konstrukcija. Posebna pažnja se poklanja stručnim izrazima i terminima od čijeg značenja zavisi i smisao samog dokumenta, te oni moraju biti vrlo jasni i jednoznačni. Prilikom prevođenja prevodilac i sudski tumač Sremčica veoma vodi računa o gramatici, pravopisu i svim ostalim pravilima jezika u okviru koga radi, a novi materijal piše takozvanim administrativnim stilom koji je karakterističan za službene materijale i odlikuje se bezličnim i jednoobraznim izrazima, bez ikakve dvosmislenosti i emotivno obojenih rečenica. Kada se prevod završi, kontrolišu ga najpre sami njegovi autori, a zatim i lektori, jezički stručnjaci bez premca, čijem iskusnom oku neće promaći ni greške, nepravilnosti ili nepoklapanja sa originalom koji su, eventualno, pri prvom pregledu ostali neprimećeni i neispravljeni.\nTako doteran materijal na novom jeziku ulazi u postupak overe kada će biti vrlo detaljno upoređen sa osnovnim dokumentom, koji se našim stručnjacima, iz tog razloga, takođe mora dostaviti na uvid. Ovaj postupak prevodioci i sudski tumači Sremčica obavljaju sa ciljem da potvrde potpuno poklapanje prevedenog i izvornog materijala, kako u pogledu sadržaja, tako i što se tiče upotrebljenih stručnih izraza i termina i stila izrade. Jedino pod tim uslovom, zapravo, prevedeni dokument može biti legalno overen i svrstan u pravno važeće spise, tako da, ako materijal na novom jeziku poseduje pomenute karakteristike, prevodilac i sudski tumač Sremčica na njega stavlja pečat sa jedinstvenim registracionim brojem, kao i svojeručni potpis i tim činom zapravo vrši njegovu legalizaciju i stavlja ga u isti rang sa ostalim originalima, te se, kao takav, može koristiti u svim nadležnim institucijama jednog sistema.\nPrevodioci i sudski tumači Sremčica rade sa sledećim dokumentima\nU prevodilačkom centru Akademije Oxford prevode se i overavaju zaista svi službeni materijali, bez obzira koliko je zahtevna njihova obrada i na koju se sferu privatnog ili društvenog života odnose njihovi sadržaji.\nVrlo čest predmet rada naših stručnjaka jeste takozvana poslovna dokumentacija, odnosno, spisi koji se koriste u biznis transakcijama, vođenju firmi ili drugim poslovnim aktivnostima koje se obavljaju na nivou više država. Tako prevodioci i sudski tumači Sremčica prevode i overavaju statut preduzeća, potvrde o kvalitetu proizvoda, finansijske izveštaje, bilanse stanja, poreski identifikacioni broj (PIB), različite vrste poslovnih odluka, kao i osnivački akt preduzeća, godišnje izveštaje, izvode iz Agencije za privredne registre (APR-a), ulazne i izlazne fakture, bilanse uspeha, revizorske izveštaje, rešenje o osnivanju pravnog lica i sve tipove poslovnih sporazuma, kao što su, na primer, kupoprodajni ugovori, zatim ugovori o saradnji, o prodaji roba i usluga i mnogi drugi. Budući da se u modernom poslovanju vrlo često organizuju javna prikupljanja poslovnih ponuda, takozvani tenderi, prevodilac i sudski tumač Sremčica osposobljen je i za obradu svih dokumenata koja se u tu svrhu koriste, kao što su, na primer, obrasci, predmeri, opšti uslovi, uputstva za ponuđače i grafička dokumentacija za tehničkim specifikacijama. U ovu grupu poslovnih dokumenata, u širem smislu, spadaju i materijali koji imaju veze sa naukom, tehnikom ili građevinom, pa su tako prevodioci i sudski tumači Sremčica kadri da urade overene prevode uputstava za rukovanje, laboratorijskih ispitivanja tehničkih uzoraka, naučnih i tehničkih patenata, deklaracija proizvoda, građevinskih projekata sa propratnom građevinskom i tehničkom dokumentacijom i ostalih materijala iz pomenutih oblasti.\nOsim različitih vrsta sudskih rešenja, presuda i odluka, od kojih se, recimo, vrlo često traži obrada presude o razvodu braka, prevodioci i sudski tumači Sremčica prevode i overavaju i ostala pravna akta, to jest dokumenta potrebna za vođenje međunarodnih sudskih procesa i drugih pravnih poslova koji prevazilaze granice jedne države. Ovde, između ostalog, možemo da ubrojimo raznovrsne tipove izveštaja, pravilnika, ovlašćenja, punomoćja, licenci, sertifikata i pravno utemeljenih sporazuma, poput, recimo, ugovora o prometu nepokretnosti, o doživotnom izdržavanju i sličnih. Kod nas možete dobiti i profesionalnu obradu saglasnosti o zastupanju, dozvole za boravak, zahteva za dobijanje vize, nasledničke i svih ostalih vrsta zvaničnih izjava pojedinaca, ali i prevod tekovina Evropske Unije, odnosno pravnih normi ove zajednice evropskih država.\nPrevodilac i sudski tumač Sremčica vrlo posvećeno i pažljivo prevodi i overava dokumenta koja se tiču medicine ili farmacije, imajući u vidu da se ovakvi spisi uglavnom traže radi lečenja u inostranstvu ili korišćenja uvoznih lekova i preparata. Tu, pored ostalog, spadaju lekarski nalazi, dokumentacija o medicinskim proizvodima, specifikacije farmaceutskih proizvoda i uputstva za lekove i karakteristike proizvoda.\nU sferi ličnih dokumenata prevodioci i sudski tumači Sremčica rade sa pasošem, ličnom kartom, krštenicom (izvodom iz matične knjige rođenih), vozačkom dozvolom, uverenjem o državljanstvu, kao i sa venčanim listom (izvodom iz matične knjige venčanih), saobraćajnom dozvolom, potvrdom o prebivalištu, umrlicom (izvodom iz matične knjige umrlih), radnom dozvolom i mnogim drugim službenim materijalima koji su vezani samo za ličnost jedne osobe. Tog tipa su i različite potvrde i uverenja koje je potrebno, prevedene i overene, predati nadležnoj službi u odgovarajući stranoj zemlji u slučaju podnošenja zahteva ili ostvarivanja konkretnih ličnih prava. Tako će, na vaš zahtev, prevodilac i sudski tumač Sremčica izdati overeni prevod potvrde o redovnim zaposlenju ili o redovnim primanjima, uverenja o nekažnjavanju, ali i potvrde o stanju na tekućem računu u banci, one o neosuđivanosti, o mestu boravka i, vrlo često tražene, potvrde o slobodnom bračnom stanju, s obzirom na to da bez nje nije moguće ući u bračne vode sa državljaninom ili državljankom neke strane zemlje. U širem smislu, na jednu osobu odnose se i takozvana obrazovna dokumenta, kojima se takođe bave prevodioci i sudski tumači Sremčica, a klijenti ih uglavnom traže radi školovanja, usavršavanja ili zasnivanja radnog odnosa van svoje države. Tu, recimo, mislimo na prepise ocena, svedočanstva o završenim razredima osnovne i srednje škole, potvrde o redovnom školovanju ili studiranju, uverenja o položenim ispitima, nastavne planove i programe fakulteta, kao i na diplome i sve dodatke koji uz njih idu, ali i druga dokumenta kojima se može potvrditi nivo školske spreme pojedinca ili koja se odnose na odgovarajuće obrazovne institucije.\nShodno Zakonu o uređenju sudova Republike Srbije, svi prevodioci i sudski tumači Sremčica su, pre stupanja na dužnost, položili odgovarajuću profesionalnu zakletvu pred nadležnim državnim organima i prošli predviđene provere podobnosti za bavljenje jednim tako odgovornim poslom. Na taj način su i zvanično obavezani da deluju u skladu sa zakonom, ali i da se na odgovarajući način odnose prema svojim klijentima i dokumentima koja im se poveravaju na obradu. Oni će, dakle, veoma poštovati privatnost svojih stranaka, podatke koji im se u radu otkrivaju čuvati kao najveću tajnu i materijale koje obrađuju na svaki način zaštititi od eventualne zloupotrebe. Tako ćete, ukoliko odlučite da nas angažujete za prevod i overu svojih zvaničnih dokumenata i javnih isprava, pored kvalitetne usluge, dobiti i sigurnost koja vam je potrebna i zagarantovanu diskreciju.\nPrevodilac i sudski tumač Sremčica u radu koristi sledeće jezike\nStručnjaci koji čine profesionalne ekipu Akademije Oxford kvalifikovani su za rad sa više od 40 jezika koji su zastupljeni kako u evropskim zemljama, tako i u drugim delovima sveta. Osim prevoda sa ili na srpski jezik, najčešće radimo one koji na jednoj strani obuhvataju, uvek aktuelne i svuda zastupljene, jezike kao što su ruski, engleski, nemački, francuski, ali i portugalski, španski, grčki, italijanski, arapski i turski. Neretko nam se klijenti obraćaju i sa zahtevom da materijale prebacimo na neki od jezika koji se govore u našem neposrednom okruženju, to jest, na mađarski, rumunski, bugarski, albanski, makedonski, bosanski ili hrvatski, ali naravno i sa pomenutih na neke druge jezike koji su, u datoj situaciji, potrebni. Prevodioci i sudski tumači Sremčica poseduju potrebne kvalifikacije i za rad sa češkim, poljskim, slovačkim, holandskim, ukrajinskim, slovenačkim, kao i sa kineskim, japanskim i jezicima koji se svrstavaju u skandinavsku grupu, to jest, sa danskim, finskim, norveškim i švedskim. Iako se latinski već vekovima nigde ne govori, te se više ne ubraja u žive jezike, i danas se vrlo često pojavljuje u stručnim pisanim materijalima vezanim za oblast farmacije, veterine, medicine ili pravnih nauka, pa prevodilac i sudski tumač Sremčica klijentima može da ponudi i prevode koji obuhvataju pomenuti jezik. Vrlo smo ponosni na činjenicu da se, iako zaista retki na ovim prostorima, u našem stručnom timu nalaze i prevodioci i sudski tumači za estonski, korejski, pakistanski, hebrejski, persijski i romski jezik, pa u svojoj širokoj ponudi imamo i prevodilačke usluge koje podrazumevaju neki od pomenutih jezika. U skladu sa savremenim nastojanjima da se osobe oštećenog sluha i smanjeni govornih sposobnosti aktivno uključe u sve vidove društvenog života, u svoj stručni tim uvrstili smo i prevodioca i sudskog tumača za znakovni jezik, koji će potencijalnim klijentima sa ovakvim specifičnim potrebama omogućiti da, na jednostavan način i bez ikakvih problema, dođu do overenih prevoda službenih materijala koji su im potrebni.\nS obzirom na to da je dobro poznato da Akademija Oxford kontinuirano nastoji da poboljša kvalitet usluga koje nudi i prilagođava se zahtevima savremenog tržišta, u redovne poslove koje obavljamo za svoje klijente spada i neposredan prevod zvaničnih dokumenata sa jednog na drugi strani jezik. Rečju, prevodilac i sudski tumač Sremčica poseduje toliko visoke stručne kvalifikacije, opšte obrazovanje, prevodilačku veštinu i iskustvo da je sposoban da jedan dokument, izvorno sačinjen na nekom jeziku koji nije srpski, direktno, u jednom potezu, prebaci na drugi strani jezik, a da pri tom ne mora da radi međuprevod na naš maternji. Da bismo vam pojasnili prednosti ovakvog načina rada, reći ćemo da se isti posao u većini drugih prevodilačkih agencija na našim prostorima obavlja postupno, prema principu „korak po korak”, to jest, prvo se osnovni dokument prevodi na srpski jezik, pa tek onda sa srpskog na ciljani strani jezik. Jasno je da je ovakav postupak dugotrajniji, a mora više i da košta, budući da na realizaciji opisane prevodilačke usluge radi više stručnjaka različitih specijalnosti, dok prevodilac i sudski tumač Sremčica sve obavljaju efikasno, bez porednog prevođenja, ali sa nesmanjenim kvalitetom i preciznošću.\nKoje još usluge može da vam ponudi prevodilac i sudski tumač Sremčica?\nIako odgovorno tvrdimo da su prevodi koje uraze prevodioci i sudski tumači Sremčica jedni od najkvalitetnijih koje možete dobiti u našoj zemlji, prihvatićemo i da samo overimo dokument čiji ste prevod poverili nekom kolegiji, van prevodilačkog centra Akademije Oxford. Moramo, međutim, da naglasimo da smo i u takvoj situaciji obavezni da do kraja sprovedemo predviđenu proceduru overe prevoda, koja podrazumeva, pre svega, vrlo detaljno upoređivanje materijala na novom jeziku sa originalnim dokumentom, koji se našim stručnjacima, u tu svrhu, takođe mora dostaviti na uvid. Morate znati da ovaj postupak nije namenjen samo prevodima koji je nisu uradili naši stručnjaci, već se on na isti način sprovodi kod svih materijala prebačenih na novi jezik, za koje se zahteva legalizacija u cilju njihovog uključivanja u zvanični pravni promet. Reč je o tome da prevodilac i sudski tumač Sremčica mora da utvrdi potpuno poklapanje prevedenog materijala sa tekstom izvornika, kako bi uopšte mogao da ga overi, pa, ako se prevod koji ste doneli podudara sa originalom u sadržaju, korišćenim stručnim izrazima i terminima i stilu izrade, biće overen jedinstvenim pečatom ovlašćenog lica i njegovim svojeručnim potpisom. Nakon toga možete ga, sa istom snagom koju poseduje svaki originalni dokument, koristiti u međunarodnom pravnom saobraćaju i podnositi nadležnim institucijama u odgovarajućoj državi.\nUkoliko se, međutim, dogodi da prevod koji ste doneli nije urađen prema rigidnim pravilima obrade zvanične dokumentacije ili u njemu postoje određena odstupanja od osnovnog dokumenta, prevodilac i sudski tumač Sremčica neće moći da ga zvanično overi, već će tada, najverovatnije, predložiti da naši lektori i korektori, uvaženi članovi profesionalne ekipe Akademije Oxford i vrhunski jezički stručnjaci, urede redakturu spornog teksta. Ovaj postupak podrazumeva detaljan jezički pregled i prevoda i originala, izjednačavanje ova dva dokumenta u svim pređenim pojedinostima, ispravljanje eventualnih gramatičkih, pravopisnih, slovnih, stilskih i drugih jezičkih grešaka, kao i pregled prevoda stručnih izraza i termina i, u slučaju potrebe, njihovu korekciju, budući da je zaista nužno da ove reči budu valjano prevedene i jasno izražene, jer od njih zavisi smisao samog zvaničnog dokumenta. Posle ovakve stručne intervencije, dobićete dokumenta na jeziku koji ste tražili, uređena sasvim u skladu sa osnovnim dokumentom i prema predviđenim pravilima, koja ćete, bez ikakvih problema, moći da overite i koristite u zvaničnom pravnom prometu.\nPrevodioci i sudski tumači Sremčica veoma poštuju vreme svojih klijenata i nastoje da svaki posao koji mi je poveren obave u što kraćem roku, no ukoliko se dogodi da stranka mora materijal na novom jeziku da dobije što pre radi se takozvani „hitan prevod” dokumenta, kada korisnik ima mogućnost da sam odredi termin za završetak ovog posla. Jezički stručnjaci Akademije Oxford i u ovim okolnostima čine sve da postavljene zadatke ispune kvalitetno i u predviđenom roku i budite sigurni da, uprkos otežanim uslovima rada u datoj situaciji, kvalitet njihovog rada neće biti ni malo smanjen. Cena opisane prevodilačke usluge će, međutim, biti viša od uobičajene, budući da prevodioci i sudski tumači Sremčica rade pod većim pritiskom. Tada ćete, naime, osim osnovnih troškova, platiti i „taksu za hitnost”. Visina ovog dodatka zavisi kako od broja prevedenih strana, tako i od dužine vremenskog perioda u okviru koga želite da prevodioci i sudski tumači Sremčica završe prevod vašeg materijala.\nDa bi prevodioci i sudski tumači Sremčica mogli na propisan način da obrade vaše službene materijale, odnosno, da ih, nakon prebacivanja ne traženi jezik, i overe pečatom ovlašćenog stručnjaka, morate nam, na odgovarajući način, dostaviti originalne materijale ili makar njihove regularno overene fotokopije. Dokumenta možete lično doneti u neku od naših beogradskih poslovnica, predati ih ovlašćenom koordinatoru i sa njim precizirati ostale detalje naše saradnje. Takođe imate mogućnost da spise na našu adresu pošaljete preporučenom poštanskom pošiljkom ili posredstvom neke od kurirskih službi koje su aktivne na području glavnog grada. Isključivo u slučaju potrebe da vam uradimo „hitam prevod” dokumenata, možete ih skenirati i poslati na naš mejl, kako bi prevodioci i sudski tumači Sremčica što pre započeli obradu, jer je u ovakvoj situaciji svaki sekund dragocen za ispunjavanje vaših zahteva. Ipak, i tada imate obavezu da nam naknadno, pazeći na rok koji sami odredili za završetak prevoda, na neki od gore pomenutih načina, donesite ili pošaljete originalne materijale, kako bi prevodilac i sudski tumač Sremčica mogao da ih, u postupku overe, uporedi sa originalima. Dostava dokumenata elektronskom poštom nije moguća u drugim situacijama, iz jednostavnog razloga što se na ovaj način ne mogu slati originalni materijali.\nKada se prevodi završe i budu zvanično overeni, spajaju se sa originalima i vraćaju klijentima. Možete ih lično podići u nekoj od naših beogradskih filijala ili, pak, tražiti da vam ih na odgovarajuću adresu pošaljemo preporučeno preko Pošte Srbije ili posredstvom kurirske službe koji je naš dugogodišnji saradnik na tom polju. Cena dostave formira se na osnovu važećeg cenovnika angažovane službe i platićete je sasvim nezavisno od troškova koji se odnose na prevod, overu, redakturu i druge poslove koje su za vas, u datoj situaciji, obavili naši stručnjaci. Troškove dostave izmirićete, najverovatnije, plaćajući direktno kuriru, prilikom preuzimanja overenih i prevedenih materijala.\nSve cene usluga koje možemo da vam ponudimo navedene su u cenovniku na zvaničnom sajtu Akademije Oxford, a o tome se možete informisati i kod ovlašćenih službenika u našim filijalama u Beogradu. Važno je da znate da se cena prevoda formira na osnovu broja obrađenih strana i da je uobičajeno da se na veće količine materijala odobrava i neki popust. Prevodioci i sudski tumači Sremčica pridržavaju se pravila svoje profesije po kome se, na jednoj strani prevedenog dokumenta, nalazi tekstualni sadržaj u 1800 slovnih mesta, se uračunatim razmacima između reči. Ovo pravilo se primenjuje kod svih tipova pisanih materijala, pa tako i kod zvaničnih dokumenata, iako jedna njihova strana gotovo nikada ne sadrži tekst takve dužine, već obično znatno kraći.\nOvera prevedenih materijala Apostille pečatom je formalnost koja je počela da se primenjuje nakon potpisivanja međunarodne Konvencije o ukidanju potrebe legalizacije stranih javnih isprava, sa čijim se odredbama u Hagu 1961. godine saglasilo stotinak država. Predviđeno je, naime, da apostilirana dokumenta mogu slobodno da se koriste u zvaničnom pravnom prometu zemalja potpisnica, bez potrebe da budu naknadno kontrolisana ili overavana.\nOvera Apostille pečatom ni u jednom slučaju ne isključuje onu koju vrši ovlašćeni sudski tumač, ali se, međutim, ne sprovodi na isti način kod svih tipova zvaničnih dokumenata. U nekim slučajevima je, naime, potrebno prvo uraditi Apostille overu, a zatim materijal prepustiti prevodiocima i sudskim tumačima koji sadržaje prevode na traženi jezik i vrše legalizaciju svojim pečatom, dok je u drugim situacijama, međutim, postupak obrnut, to jest, prvo jezički stručnjaci prevode i overavaju konkretni materijal, a zatim se radi apostiliranje. Kako Apostille pečat ima oblik štambilja u koji se, na odgovarajući način, unose traženi podaci, neretko se dešava da je potrebno i sadržaj samog Apostille-a, pored teksta konkretnog dokumenta, prebaciti na ciljani jezik. Uglavnom je dovoljno uraditi Apostille overu prevoda nekog dokumenta, međutim, ponekad se traži da i prevod i original budu overeni na ovakav način. Valjalo bi napomenuti da overa Apostille-om nije predviđena za sve vrste zvaničnih materijala, pa se tako, na primer, nikada ne sprovodi kod administrativnih isprava direktno vezanih za neki trgovinski ili carinski posao, kao ni kod isprava koje su izdali diplomatsko - konzularni predstavnici.\nU Republici Srbiji za Apostille overu dokumenata koja će se koristiti u inostranstvu zaduženi su predsednici ili ovlašćene sudije teritorijalno nadležnih osnovnih sudova. Budući da prevodioci i sudski tumači Sremčica u opisu svog posla nemaju apostiliranje materijala, nisu obavezni ni da poznaju sve pojedinosti ovog postupka, pa će vam dati samo osnovna obaveštenje u vezi sa tim i uputiti vas na nadležnu pravosudnu instituciju gde ćete se o svemu raspitati. Napominjemo da je zaista važno da ovlašćenom sudskom službeniku tačno navedete koji dokument želite da apostilirate, kao i za šta planirate da u budućnosti koristite dotični overeni prevod. Na taj način ćete svakako osigurati dobijanje validnih i upotrebljivih informacija. Ukoliko utvrdite da je za vas konkretni materijal potrebna Apostille overa, nadležnoj službi osnovnog suda predajete odgovarajući zahtev, kao i original dokumenta koji overavate, njegovu fotokopiju, koje će ostati sudu i fotokopiju vaše lične karte.\nSve informacije u vezi sa apostiliranjem materijala koji će se koristiti u inostranstvu možete dobiti u nekom od 3 osnovna suda na području Beograda, ali je najbolje da takva obaveštenja potražite u Drugom osnovnom sudu, koji je nadležan za opštinu Čukarica, na čijoj se teritoriji se nalazi naselje Sremčica. Ovaj sud je smešten na Vračaru, u Katanićevoj ulici broj 15, a u istom kraju grada nalazi se i Višem sudu, to jest, u Timočkoj broj 15, gde, takođe, možete dobiti pomenute informacije. U okviru ove pravosudne institucije, pored službe overe, radi i Prvostepeno parnično odeljenje i Drugostepeno građansko odeljenje Višeg suda u Beogradu.\nNadamo se da smo u gornjem tekstu dovoljno detaljno pojasnili sve segmente obrade zvaničnih materijala i načina rada naših stručnjaka, no, ukoliko imate bilo kakvih pitanja u vezi sa tim, slobodno nam se obratite mejlom ili telefonom ili dođite lično u neko od naših predstavništava u Beogradu i tamo porazgovarajte sa ovlašćenim koordinatorom. Nastojaćemo, svakako, da vam damo što potpunije odgovore, a ako procenimo da je i to potrebno, zakazaćemo vam besplatnu konsultaciju sa nekim od naših eksperata.\nKategorije prevoda za Sremčica\nIzračunajte okvirnu cenu prevoda za Sremčicu\nSpisak sudskih tumača za opštinu Sremčica\nza opštinu Sremčica\nSudski tumači i prevodioci u Sremčici\nAkademija Oxford Sremčica


Da li će Amerika obnoviti zgrade Generalštaba - NOVA portal\nDa li će Amerika obnoviti zgrade Generalštaba\nPolitika Autor:Nataša Latković25. Jan. 202118:13 > 18:176 Komentara\nProšlo je četiri meseca otkako je objavljeno da je Ričard Grenel, tadašnji izaslanik američkog predsednika, predložio da SAD i Srbija zajedno obnove zgrade Generalštaba, koje su pre više od dve decenije srušene u NATO bombaradovanju. To je javnosti tada saopštio predsednik Srbije Aleksandar Vučić. Od tada do danas, međutim, nije se ništa promenilo, a obnova ovih ruševina koje su u međuvremenu dobile status spomenika kulture, pod velikim je znakom pitanja.\nDržava već godinaма odlaže preko potrebnu rekonstrukciju zgrada Generalštaba, poznatih i kao kompleks “Sutjeska”, koji se nalazi u strogom centru Beograda. Nada da će ti objekti ipak biti obnovljeni i to u najskorije vreme javila se nakon posete Ričarada Grenela Beogradu.\nKako je tada preneo predsednik Srbije Aleksandar Vučić, Grenel je na sastanku sa članovima državnog vrha predložio da SAD i Srbija zajedno obnove zgradu Generalštaba i Ministarstva odbrane.\nPrema informacijama portala Nova.rs, tadašnji izaslanik američkog predsednika izneo je ideju da SAD plati renoviranje tih zgrada, a ovim predlogom bili su iznenađeni članovi srpske delegacije.\n“Pošto su bili zatečeni, oni su samo rekli da je to sjajna ideja i dogovorili su se da je naknadno razrade”, naveo je izvor Nova.rs koji je tada bio prisutan na sastanku.\n“Nemamo nikakav komentar”\nČetiri meseca kasnije međutim o ovom predlogu se ćuti. Na pitanja Nova.rs da li je Grenelova ideja o rekonstrukciji zgrada Generalštaba konkretizovana i da li je izvesno da će SAD finansirati njihovu obnovu, kada i sa koliko novca, u američkoj ambasadi u Beogradu kratko su nam odgovorili:\n“Ambasada SAD nema komentar”.\nNi u Vladi Srbije nismo dobili odgovor šta se dešava sa Grenelovim predlogom.\nZgrade Generalštaba su inače prve ruševine koje su dobile status spomenika kulture. Deo stručne javnosti smatrao je da bi taj kompleks trebalo da bude rekonstruisan po projektu njegovog arhitekte Nikole Dobrovića, a deo je zauzeo stav da je taj kompleks neupotrebljiv i da bi ga trebalo srušiti i prodati to zemljište na veoma atraktivnoj lokaciji u centru prestonice.\nZavod za zaštitu spomenika kulture Beograda je ipak 2005. godine te objekte proglasio za spomenik kulture i od tada nijedna vladajuća garnitura nije znala šta da radi sa njima.\nŠutanovac: Zgrade Generalštaba pravljene za neku drugu državu\nDragan Šutanovac, bivši ministar odbrane, kaže za Nova.rs da je korisnik tog kompleksa bilo Ministarstvo odbrane, ali da on pripada Republičkoj direkciji za imovinu.\nGrenel objavio video: U provodu sa Vučićem, Brnabić i Malim\n23. Sep. 2020 13\n“Po mom mišljenju te zgrade ne trebaju Ministarstvu odbrane. One su napravljene za neko drugo ministarstvo odbrane, neke druge države. Mislim da bi trebalo da se prodaju u tom stanju i da se taj novac iskoristi za izgradnju objekta na placu pored VMA, koji bi zajednički koristili Generalštab i Ministarstvo odbrane”, navodi Šutanovac.\nUpitan da li mu je poznato koliko bi koštala rekonstrukcija kompleksa Sutjeska, on navodi da ta procena nije rađena.\nInače, zgrade Generalštaba, površine od oko 50.000 kvadrata, rušene su dva puta u NATO bombardovanju. Iako su ranije iznošene procene da će obnova tog kompleksa koštati oko sedam miliona evra, sagovornici Nova.rs ranije su naveli da će ta cifra biti daleko veća.


Vozači u BiH duguju milione maraka za saobraćajne prekršaje, Tuzlak dužan 51.484 KM – RTV BPK\n“Najčešća i najefikasnija preduzeta mjera u postupku prinudne naplate ovih kazni je obustava na ličnim primanjima obveznika. Prema našoj evidenciji, u prvih sedam mjeseci ove godine naplaćeno je 10,7 miliona maraka novčanih kazni za prekršaje i troškove prekršajnog naloga, a po istom osnovu u cijeloj 2018. godini naplaćeno je 15,9 miliona KM”, kazali su nam iz Porezne uprave RS-a.\n“U 2018.godini po osnovu novčanih kazni naplaćeno je 3.806.309 KM, dok je od januara do jula 2019. godine naplaćeno 2.388.412 KM. Najveće pojedinačno dugovanje evidentiranih prekršilaca u registru novčanih kazni je u iznosu od 51.484 KM”, saznajemo iz MUP-a Tuzlanskog kantona.\n“Prema posljednjim evidencijama jedan od građana na području općine Bihać ima neizmirenih novčanih dugovanja po osnovu prekrašaja oko 11.000 KM”, rekli su nam iz MUP-a USK.\n“Najveći dužnik po osnovu neplaćenih kazni za saobraćajne prekršaje duguje 8.257 KM”, kažu iz MUP-a BPK-a.


MA, SUPER NAM JE\nKvalitet vazduha u Srbiji na uobičajenom nivou\nKvalitet vazduha u Srbiji je danas na uobičajenom nivou za ovaj period godine, kaže direktor Agencije za zaštitu životne sredine Filip Radović i dodaje da nema prekomernog zagađenja niti povećanih koncentracija zagađujućih materija.\n"Gradovi u kojima ima najviše saobraćaja, gde se najviše loži i gde je najaktivnija industrija su dosta zagađeni", navodi Radović i u tu kategoriju ubraja Valjevo, Užice, Kosjerić, kao i stanicu na Novom Beogradu.\nIstiče da je u Srbiji započeta velika borba protiv aerozagađenja, što se ogleda kroz, kako kaže, modernizaciju elektroenergetskih postrojenja, ali i kroz povećanje koeficienta energetske efikasnosti, modernizaciju saobraćaja..\nNapominje da je najveći zagađivač EPS, a da je dobra vest što će ova kompanija u narednim godinama uložiti još 445 miliona evra u modernizaciju svojih elektroenergeskih postrojenja.\n''Sve velike zagađivače kontroliše Sektor za inspekcijske poslove, dok sve podatke kompanije koje priozvode emisije na godišnjem nivou dostavljaju Agenciji podatke o količinama emisija koje su ispustile u vodu, vazduh i zemlju'', pojašnjava on.\nRadović je, komentarišući vesti o menjanju kriterijuma za klasifikaciju zagađenja "suspendovanim PM" česticama, rekao da su te tvrdnje neistinite.\nKako pojašnjava kriterijumi nisu menjani i jasno su definisani Zakonom.\nNavodi da je zapravo reč o modifikaciji aplikacije za mobilne telefone na kojoj je modifikovan indikativni indeks i na kojoj građani mogu da se tačno informišu o kvalitetu vazduha.\nPredhodni indikativni indeks je korišćen u prošloj deceniji kada se prikaz monitoringa davao na dnevnom nivou.\n"U međuvremenu tehnologija je napredovala, izgradili smo sistem za monitorimg u celoj zemlji gde građani mogu da vide kvalitet vazduha na nivou jednog sata. Izabrali smo najbolji indikativni indeks koji postoji u Evropi, takozvani zajednički indeks za kvalitet vazduha (The Common Air Quality Index (CAQI))", kaže direktor Agencije.\nRadović se osvrnuo, kako kaže, i netačne tvrdnje bivšeg radnika Agencije za zašstitu životne sredine Milenko Jovanović da je dobio otkaz zbog toga što se pobunio protiv izmena u načinu ocenjivanja kvaliteta vazduha Radović kaže da je Jovanović dobio otkaz zbog krešenja radne discipline i tvrdi da je i Jovanović je bio za promenu indeksa i navodi da o tome svedoče kolege, ali i brojne prepiske, navodi on.\nOsvrćući se na jučerašnji protest koji je održan povodom zagađenja vazduha Radović kaže da pozdravlja ekološki aktivizam, ali smatra da se on često polituizuje.\nKada je reč o zahtevu za njegovu smenu, Radović kaže da o njegovom radu najbolje govore rezultate koje je ostvario u poslednjih sedam ili osam godina.


Istraživanje o društveno odgovornom poslovanju - Nova ekonomija\nIstraživanje o društveno odgovornom p...\nIstraživanje o društveno odgovornom poslovanju\nForum za odgovorno poslovanje (FOP), povodom obeleževanja desetogodišnjice osnivanja i delovanja, u saradnji sa Smart kolektivom počeo je veliko istraživanje stavova poslovnog sektora o društveno odgovornom poslovanju u Srbiji.\n"Pored utvrđivanja stavova o ovoj temi, cilj istraživanja je i da se napravi presek trenutnog stanja u ovoj oblasti, da saznamo kolika je važnost društveno odgovornog poslovanja za preduzeća koja posluju u Srbiji, kao i da identifikujemo potencijale za zajedničku saradnju kroz udružene inicijative", navodi se u saopštenju Foruma za odgovorno poslovanje.\nNa osnovu rezultata istraživanja, prikupljenih primera dobrih praksi i konsultativnog procesa s predstavnicima preduzeća svih veličina biće definisane preporuke za unapređenje stanja društveno odgovornog poslovanja u Srbiji, sa akcentom na preporuke za mala i srednja preduzeća.\n"Upitnik o društveno odgovornom poslovanju poslat je na adrese preduzeća koja posluju u Srbiji i ovim putem pozivamo ih da ga popune kako bismo dobili što objektivnije i validnije podatke o ovoj oblasti", piše u saopštenju.\nIstraživanje će trajati do 23. novembra 2018., a svi zainteresovani više informacija mogu saznati na sajtu odgovornoposlovanje.rs.\nForum za odgovorno poslovanje je mreža vodećih kompanija koje doprinose razvoju zajednice, podstičući razvoj društveno odgovornog poslovanja i uspostavljanje trajnih i stabilnih društveno odgovornih praksi u poslovnom sektoru.\nVizija Foruma je društvo u kojem biznis značajno doprinosi rešavanju problema zajednice i u kojem su prakse društveno odgovornog poslovanja utemeljene u svakom preduzeću, od najmanjeg do najvećeg.


Otkazi u državnoj upravi rizik za dobro upravljanje - Istinomer\nIvana Pavlović 19. 5. 2016.\nKvalitetni radnici su ključni za dobro upravljanje, a zbog najavljenih otpuštanja postoji rizik da se smanje kapaciteti za primenu novih propisa i najavljene reforme u procesu evrointegracija, rečeno je 19. maja na konferenciji posvećenoj dobrom upravljanju (good governance) u Srbiji i Jugoistočnoj Evropi.\nUčesnici skupa koji je organizovao Centar za istraživanje, transparentnost i odgovornost (CRTA) iz Beograda ocenili su da je poslednjih godina ostvaren određeni napredak u dobroj upravi, ali da je trenutno stanje nezadoljavajuće zbog neusaglašenih propisa, značajnog upliva politike u rad državnih organa i nedovoljnih ljudskih i tehničkih kapaciteta da se uvedu novi standardi u rad uprave.\nPrema većini definicija, dobra uprava je transparentna, efikasna, radi u skladu sa zakonom i potrebama građana. Dobra uprava se odnosi na procese donošenja odluka, a ne na kvalitet odluke.\nUčesnici skupa o dobrom upravljanju / Foto: Istinomer\nZamenica Poverenika za informacije od javnog značaja Stanojla Mandić ukazala je na visok procenat ignorisanja zahteva za dostupnost informacija koje građani upućuju organima vlasti, čak 87 odsto. Kako je rekla, ne postoji jedinstvo pravnog sistema zbog čega neusaglašene zakonske odredbe zbunjuju službenike koji postupaju po tim zakonima, a država ne vodi računa da te smetnje otkloni.\nOna je ocenila da su potrebni kompetentni službenici, za koje se, ako se gleda broj žalbi građana upućenih Povereniku zbog neodgovaranja organa vlasti, čini da to nisu. Mandić je, međutim, istakla da krivicu ne treba svaljivati na njih, jer „iza odluke da se informacije uskrate stoje viši rukovodioci, a ne službenici“.\nOdgovornost je ključna, a ona potpuno izostaje, navela je Mandić dodajući da su iz iskustva Poverenika vrlo retki primeri u praksi da neko odgovara za propuste u radu.\n„Instrumenti za nadoknadu štete odnosno obeštećenje su, takođe, element dobre uprave, a taj mehanizam kod nas ne funkcioniše zbog čega se ljudi nepotrebno izlažu dodatnim troškovima za ono što je bio propust državnih službenika“, navela je Mandić.\nAna Firtel, izvršna direktorka Saveta stranih investitora, ocenila je da se dobra uprava za preduzetnika, između ostalog, ogleda u jasnim pravilima igre koja se ne menjaju često. Kako je rekla, jedan od načina da se izmeri dobra uprava je izveštaj o uslovima poslovanja Svetske banke. Ona je ukazala da je Srbija prošle godine napredovala na toj listi sa 68. na 59. mesto od 189 zemalja sveta. Ali, ako se pogledaju države Evrope, Srbija je na 32. mestu od 34 zemlje.\n„Jedna specifičnost na ovom tržištu je privreda kojom upravlja država, jer je oko 60 odsto privrednih subjekata pod direktnom upravom države“, kazala je Firtel.\nOcenjujući gde se nalazi Srbija kad je reč o jasnim pravilima igre koje definiše država, ona je kazala da je poslednjih godina bilo pomaka. Kako je rekla, dijalog investitora i države je sve bolji kada je reč o donošenju zakona o privredi, što nije bio slučaj početkom dvehiljaditih kada je osnovan Savet stranih invstitora.\n„Tendencija jeste pozitivna, ali je prošle godine došlo do značajne promene poreskih zakona bez javne rasprave“, istakla je Firtel.\nPredstavnica Saveta stranih investitora je istakla da je važno da se pravila i zakoni ne menjaju preko noći.\nOtkaz za najbolje\nUčesnici konferencije su izrazili bojazan da bi najkvalitetniji ljudi u državnoj upravi u predstojećoj racionalizaciji mogli da ostanu bez posla, što će dodatno smanjiti kapacitete uprave da sprovede reforme. Rukovodilac Odeljenja za razvoj digitalne agende u Direkciji za elektronsku upravu Marija Kujačić ocenila je da su za dobru upravu ključni ljudski resursi, a ta „situacija trenutno nije dobra“.\n„Racionalizacija ima loš efekat da dobri stručnjaci odu, a oni manje dobri ostaju“, navela je ona.\nKujačić je istakla da direkcija već dve godine meri nivo usluga koje se mogu dobiti preko sajtova državne uprave. Kako je rekla, platforma eParticipacija čiji je cilj da promoviše elektronske rasprave o propisima, nije zaživela delom jer organi ne objavljuju sve zakone, a drugi razlog je to što je broj postovanih mišljenja na objavljene propise zanemarljiv.\nKujačić je podsetila da će od 8. juna stupiti na snagu član Zakona o upravnom postupku koji obavezuje organe uprave da sami pribave dokument koji već postoji kod nekog državnog organa, a ne da ga traže od građana, što će kako je ocenila, doprineti radu uprave.\nUprava više ne može da traži papir od građana / Foto: Istinomer\nSlobodan Marković, savetnik za IKT politike u Registru nacionalnog interenet domena Srbije, kazao je da su loša uprava i neljubazni službenici, odnosno nepredusetljivost u sprovođenju zakona.\nKako je rekao, resursi za sprovođenje zakona su jako mali, a kao primer je naveo da u sistematizacijama uprave nema ljudi koji prate procese i utvrđuju probleme u radu. Drugi problem je, prema Markovićevim rečima, nizak nivo tehničkih sposobnosti zaposlenih neophodnih da se sprovedu zakoni.\nMarija Kujačić je objasnila da je cilj ovog člana zakona da se pojednostave procedure i da se traži manje papira.\n„Dokumenti kojima vi dokazujete da ste vlasnik nečega treba da se zamene jednostavnim upitima koje će organi da razmenjuju uzmeđu sebe, jer oni ne traže papire zato što im treba papir, već odgovor na pitanje“, kazala je Kujačić ističući da već ima takvih inicijativa lokalnih samouprava.\nMiodrag Milosavljević, koordinator programa u Fondaciji za otvoreno društvo, predložio je da ne treba da uvodimo standarde koje ne možemo da dostignemo.\nNarodna poslanica iz redova Demokratske stranke Gordana Čomić ocenila je da je uprava u Srbiji loša, jer većini ljudi to ne smeta. Kako je rekla, društo nije naviklo da meri sistem koji želi da menja, a u administraciji dominira etika namere, a ne odgovornosti.\n„Dobra uprava je jednostavna ako postupaš u skladu sa propisima. Odbijanje da se to čini ima uzrok u matrici mišljenja: bilo bi dobro da imamo dobru upravu, ali da neko dođe i uvede je“, kazala je Čomić.\nPitanje dobrog upravljanja dosta je vezano za odnos građana i države, odnosno na to kako građani vide sebe – kao građane ili podanike, ocenio je Mladen Jovanović iz Nacionalne koalicije za decentralizaciju.\nPrema njegovim rečima, veliki broj ljudi vidi sebe kao podanike zbog čega civilni sektor mora više da pomogne građanima u razumevanju građanskih sloboda. Pozivajući se na svakodnevne susrete sa zaposlenima u raznim instutucijama u unutrašnjosti, Jovanović je ocenio da postoji jedan mali procenat aktivnih ljudi zahvaljujući kojima te institucije rade, a država funkcioniše.\n„To nisu ljudi koji su članovi partija, već su tu zato što nešto znaju“, rekao je on.\nFundamentalni nesporazum u društvu koji nas sprečava da ostvarimo dobru vladavinu, jeste nesporazum da li na izborima želimo izvršioca ili vladara, rekao je Nemanja Nenadić, programski direktor Transparentnosti Srbije. On je ocenio da ne znači da je svaka loša uprava nužno korumpirana, već je moguće da je nesposobna na raznim nivoima.\nCRTA dobra uprava državna uprava Gordana Čomić Transparentnost Srbija


Novalić najavio rast penzija, traži od parlamenta vanredno usklađivanje – TuzlaInfo.ba\nNovalić najavio rast penzija, traži od parlamenta vanredno usklađivanje\nby Tuzla Info 31/01/2022\n31/01/2022 | 9:00\nRealno, ekonomija FBiH nikada nije proizvela ovoliko robe i usluga, a budžeti FBiH, kantona i općina realno nikada nisu imali ni ovakve prihode, kazao je sinoć u obraćanju na društvenim mrežama federalni premijer Fadil Novalić.\n“Budžet FBiH ove godine trebao bi da bude 5 milijardi i 535 miliona KM, i najveći je budžet FBiH do sada. Razlog zašto je tako veliki i zašto u sebi ima tako puno razvojnih stavki, od puteva do čak i vakcina, je u ekonomskom smislu veoma dobra 2021. godina. Prema onome što sada vidimo, to će biti najveći rast bruto društvenog proizvoda i iznosit će nešto više od 6 posto”, kazao je Novalić.\nOdgovor na pitanje zašto imamo tako veliki ekonomski rast i izvoz, pa prema tome i prihode leži u izuzetnoj žilavosti naših privrednih društava, naših fabrika, naveo je premijer.\n“Odgovor leži i u nesebičnoj velikoj pomoći s nivoa Vlade svima grantovima koji su iznosili 850 miliona KM, a išli su na sve općine i kantone, odnosno njihovu privredu i zdravstvene ustanove”, ističe Novalić.\nOn je kazao i pošto je pretprošla godina bila godina covida, imali smo negativan rast BDP-a i u tom slučaju vi po zakonu ne možete povećati penzije.”Ali smo sa 67 miliona KM vanrednog davanja penzionerima koji su imali od 140 do 170 KM, pokušali ispraviti i sanirati veliki rast cijena na tržištu, ali i pokušali ispraviti tu grešku u zakonu, koja ne dozvloljava da se penzija poveća ako prethodna godina nije pozitivna”, pojasnio je Novalić.\nSada imamo pozitivnu prethodnu godinu, nastavlja, te će ove godine doći do rasta penzija njihovim redovnim usklađivanjem, dodao je te kazao da jedan od članova zakona omogućava i vanredno usklađivanje, što je do sada urađeno dva puta, prenosi Klix.\n“Za takvo vanredno usklađivanje je potrebno da dvije prethodne godine budu pozitivne. Budući da to nemamo, poslali smo u Parlament izmjenu zakona da samo jedna godina, ukoliko je pozitivna, a to je 2021. – koja jeste bila pozitivna – omogući i vanredno usklađivanje”, kazao je Novalić.\nRedovno usklađivanje penzija, pojašnjava, iznosit će 6 posto, što do sada nikada nije bio slučaj, dok je vanrednim usklađivanjem namjera da najniže penzije budu 425 ili 430 KM.


ALEKSANDAR VULIN: Srbija neće biti parking za migrante, da bude tretirana kao članice EU - Naša Borba\nALEKSANDAR VULIN: Srbija neće biti parking za migrante, da bude tretirana kao članice EU\nMinistar unutrašnjih poslova Aleksandar Vulin izjavio je u Beču da Srbija neće biti parking za migrante, sabirni centar, gde će oni čekati svoju priliku da pređu u zapadnu Evropu, saopšteno je iz njegovog kabineta.\nVulin je tokom razgovora sa ministrom unutrašnjih poslova Austrije Gerhardom Karnerom naveo da za rešavanje migrantskog problema od 2015. godine do danas Evropa nije uspela da formuliše jedinstvenu politiku i da je krajnje vreme da se Evropa odredi po tom pitanju i predstavi jasnu migrantsku politiku.\nOdgovarajući na pitanja austrijskih medija o posledicama migrantske krize, Vulin je istakao je da Srbija nije odgovorna za migrantsku krizu i da je svojom organizovanošću i ozbiljnošću uspela da zaštiti svoje građane i njihov način života, ali i da obezbedi pristojne uslove, smeštaj i zdravstvenu zaštitu za migrante. On je ocenio da po pitanju migranata Evropa nikako da kaže šta hoće, „da li hoće migrante ili neće migrante“.\nVulin je poručio da ako Evropa neće migrante onda to treba jasno da kaže i da pomogne Srbiji da čuva svoje granice. Dodao je da Srbija mora da bude tretirana kao i ostale članice EU kada je u pitanju pristup fondovima za borbu sa posledicama migrantske krize.\nOcenio je da bi Fronteks trebalo da razmisli o drugačijoj ulozi, „da ne bude samo čuvar granica EU“, dodajući da bi uloga Fronteksa morala da bude drugačija, tako što će biti na granicama između zemalja koje nisu članice Unije, ali se nalaze na migrantskoj ruti.\nIstakao je da je izuzetno zadovoljan saradnjom koju srpska policija ima sa mađarskom i austrijskom policijom.\nPrethodni tekstPROŠIRENA ISTRAGA PROTIV DARKA ŠARIĆA: Planirao ubistvo svedoka saradnika\nSledeći tekstALEKSANDAR VUČIĆ: Kada dođe zima, za novac možda nećete moći da kupite ništa


Vezmar: Mediji ignorišu susrete mladih Albanaca i Srba | Autonomija\nVezmar: Mediji ignorišu susrete mladih Albanaca i Srba\nKoordinator Programa za mlade Srđan Vezmar izjavio je danas da mediji u Srbiji ignorišu pozitivne primere saradnje ml…\nKoordinator Programa za mlade Srđan Vezmar izjavio je danas da mediji u Srbiji ignorišu pozitivne primere saradnje mladih Albanaca i Srba.\nVezmar je agenciji Beta nakon završetka trodnevne konferencije „Susret mladih iz Srbije i sa UNMIK/Kosova“, rekao da velika većina medija ignoriše ovakve susrete.\n„Prosto, imamo ignorisanje medija, televizija, nacionalnog servisa koji bi morao da prikaže ovakve susrete, jer ovo su procesi koji su pozitivni, ovo su susreti sa kojih šaljemo pozitivnu sliku društvenoj zajednici, ali na žalost za sada nismo naišli na podršku medija“, kazao je Vezmar.\nLeka Dukađin iz nevladine organizacije Ligo Leks Legis iz Prištine agenciji Beta je rekao da je srećan što je u Srbiji i što ima priliku da se druži sa vršnjacima i tako doprinese boljem razumevanju mladih Srba i Albanaca.\n„Mi mladi smo ti koji treba da uklonimo mržnju i da otvorimo put ka saradnji, put koji je za sve nas san i koji će nas voditi ka slobodnoj Evropi“, kazao je Dukađin.\nNa konferenciji je bilo reči o evroatlantskim integracijama Srbije i Kosova, o međureligijskom dijalogu Srba i Albanaca, o ulozi medija u procesu pomirenja.\nKonferenciju je organizovao Program za dijalog mladih iz Novog Sada, uz podršku Fonda za otvoreno društvo i Fondacije Konrad Adenauer.


Vučić: Slučaj Savamala poslužio da se oslabi Vlada Srbije\nBeta\t 19. novembra 2016. 10:10\nPremijer Aleksandar Vučić izjavio je danas da je Vlada Srbije u prvih 100 dana rada ostvarila dobre rezultate a da su njeni ministri radili “marljivije” nego što je to bio slučaj sa članovima prethodnih vlada.\nGostujući na televiziji Pink, Vučić je kazao da Vlada Srbije može da se pohvali punom fiskalnom stabilnošću i suficitom u budžetu koji neće biti ugrožen ni izdvajanjem 100 miliona evra za dodelu jednokratne pomoći penzionerima.\n“Uspeli smo da spustimo deficit ispod Mastrihtskog nivoa, došli smo do zavidne stope rasta i za milijardu evra smo stvorili više vrednosti nego prethodne godine. To su rezultati koje priznaje ceo svet”, kazao je premijer.\nPrema njegovim rečima, Srbija je u prethodnom periodu ostvarila bolji poslovni ambijent i napredak na Duing biznis listi od 44 mesta, a uspela je i da sačuva spoljnopolitičku koncepciju.\n“Naš evropski put nije doveden u pitanje, ali smo očuvali i unapredili odnose sa Rusijom, a i prva smo evropska zemlja koja sa Kinom ima sporazum o ukidanju viza”, dodao je Vučić.\nGovoreći o slučaju Savamala, Vučić je rekao da je to “najopskurnije pitanje” koje je poslužilo da bi se oslabila Vlada Srbije.\n“Savamala je najopskurnije i najmanje rečito pitanje o kome pričaju oni koji nemaju šta drugo da rade. Niko ne misli da je to što se tamo desilo nešto lepo ali nemojte da preterujete u značaju. To je bila tema kojom bi se oslabila Vlada Srbije”, kazao je Vučić na televiziji Pink.\nOn je ocenio da su na slučaju Savamala insistirali pripadnici pojedinih stranih ambasada kako bi Srbiji “udarali packe” zbog njenog odnosa sa Rusijom ali i Kinom.\n“Ako ljudi misle da su tri nezakonito podignute barake najveći problem, ja ne mislim”, kazao je Vučić dodavši da Srbijom danas ne upravljaju “ni stranci ni tajkuni, već narodni predstavnici”.


Ekonomična i zdrava ventilacija\n"DUCO ventilation & sun control" sistemi za provetravanje spadaju u najsavremeniju opremu ove vrste. Na Sajmu građevinarstva novobeogradski DUCO uz proizvode ove belgijske firme nudi i stučnu pomoć u izboru i načinu ugradnje. U ponudi je oprema za ventilaciju prozora, komarnici, kružne žaluzine, arhitektonske rešetke, ventilacija koja apsorbuje zvuk.\nDucoTronic sistem radi automatski i obezbeđuje savršeno provetravanje samo tamo gde je i kada je potrebno, u pravoj potrebnoj količini. Ovakav način rada obezbeđuje optimalne rezultate uz uštedu energije. Korisnik ne mora ništa da radi, ali ima i mogućnost drugačijeg, ručnog podešavanja. U odnosu na klasične ventilacione sisteme DucoTronic ostvaruje do 53 odsto uštede energije.\nVentilacioni sistemi sa oznakom DUCO istovremeno imaju više različitih funkcija – provetravanje, izbacivanje vlage i mirisa, zaštita od insekata, bezbednost – protiv obijanja, neophodno osveženje vazduha. Njihova ugradnja ne iziskuje veliku investiciju, nema troškova za održavanje, lako se čiste i, što je veoma važno, potpuno eliminišu kondenzaciju.


Poziv za potencijalne Evropske prestonice kulture za 2024. godinu - Novi Sad - Evropska prestonica kulture\nPoziv za potencijalne Evropske prestonice kulture za 2024. godinu\nObjavljeno 28/05/2018 u kategoriji: Vesti\nFondacija „Novi Sad 2021 – Evropska prestonica kulture” biće domaćin sastanka EPK gradova iz regiona između 11. i 13. jula. Pozivamo gradove iz regiona koji planiraju da predaju aplikaciju za titulu EPK 2024. godine da nam se pridruže u Novom Sadu.\nPrvi dan sastanka biće posvećen predstavljanju potencijalnih EPK predstavnicima iz postojećih EPK gradova, razgovorima i razmeni iskustava u cilju što bolje i sveobuhvatnije pripreme aplikacije i implementacije uspešnog projekta Evropska prestonica kulture.\nOvaj poziv Fondacija „Novi Sad 2021“ realizuje se u okviru projekta „Novi potencijali“ čija je osnovna ideja pospešivanje transfera znanja i razmena iskustava. Projekat podržava gradove kandidate za titulu Evropske prestonice kulture sa ciljem da se pripreme za proces aplikacije.\nPoziv je otvoren svim zainteresovanim gradovima iz regiona Jugoistočne Evrope koji planiraju da predaju aplikaciju za titulu EPK 2024. godine da dođu u Novi Sad, te da se predstave i upoznaju sa kolegama koji dele iste ciljeve.\nFondacija „Novi Sad 2021“ pokriće troškove smeštaja i hrane za najviše dve osobe iz svakog zainteresovanog grada za dan 11. jul.\nPotrebno je poslati pismo zainteresovanosti do 10. juna 2018. godine na: international@ns2021.rs.


Podrška kompanijama za vakcinaciju svojih zaposlenih - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Podrška kompanijama za vakcinaciju svojih zaposlenih\nponedeljak, 15 mart 2021 10:36\tKragujevac.rs\nZa postizanje kolektivnog imuniteta potrebno je barem još 30 000 imunizacija, izjavila je dr Gordana Damnjanović članica Gradskog veća za zdravstvenu i socijalnu zaštitu i koordinatorka za primenu protivepidemijskih mera. Kako bismo to podstakli, a imajući u vidu da postoji veliko interesovanje privrednog sektora u našem gradu da se prijave proces imunizacije uspostavljen je dogovor da se u proces uključi Privredna komora Srbije Regionalna privredna komora Kragujevac, Želimo da pospešimo imunizaciju i imamo mogućnosti da preko Kol centra u okviru Situacionog centra iskoristimo priliku i pozovemo sve naše sugrađane koji se nisu prijavili za vakcinisanje da to učine, jer od broja prijavljenih zavisi broj vakcina koje kao Grad dobijamo od instituta „Batut“. U prethodnom periodu pozivali smo udruženja, civilni sektor, javne ustanove a za sugrađane koji su nepokretni obezbedili da Služba kućnog lečenja Doma zdravlja izađe na teren, a od sutra se u organizovani proces imunizacije, uključuje i Regionalna privredna komora Kragujevac, kazala je Damnjanović.\nPrivreda grada Kragujevca i Šumadije i Pomoravlja ostvaruje značajne rezulate a posebno kada je u pitanju spoljnotrgovinska razmena i izvoz, zato je i od posebnog značaja pre svega po zdravlje zaposlenih ali i performanse naše privrede, ubrzana imunizacija u privredi grada Kragujevca, sa kojom ćemo započeti sutra, poručio je direktor Regionalne privredne komore. U sistem eUprave vakcinacije, preko Kol centra uvedeno je 1500 naših sugrađana. Unošenje ličnih podataka obavljaju operateri Situacionog centra koji su na osnovu potpisane izjave ovlašćeni od strane Ministarstva državne uprave i lokalne samouprave Republike Srbije. Isto tako će biti i za zaposlene u kompanijama, kazao je Dragoš Radovanović, načelnik Odeljenja za vanredne situacije i planiranje odbrane. Podatke koje ćemo dobiti od strane menadžmenta kompanija, unosićemo u njihovo ime.\nOvo je prilika da se građani i samostalno prijavljuju, jer ovim ne remetimo postojeću proceduru. Svi će dobijati SMS poruke ili mejl sa informacijma o tome kada da se jave, u kom terminu i na kom punktu će biti vakcinisani, pojasnio je Radovanović i poručio da na ovaj način želimo da pomognemo firmama da unos u sistem eUprave bude što veći, kako bi dobili određene količine vakcina.


Ambasador: Indija spremala napad\nLondon, Nju Delhi -- Pakistanski ambasador u Velikoj Britaniji izjavio je da veruje da se indijska vojska pripremala da napadne Pakistan zbog napada ekstremista u Mumbaju. On međutim kaže da sada deluje da se situacija smirila.\n"Indija pripremala napad na Pakistan"\nPakistanski ambasador u Velikoj Britaniji izjavio je da veruje da se indijska vojska pripremala da napadne Pakistan zbog serije napada ekstremista u Mumbaju, ali da sada deluje da se situacija smirila. Ambasador Vadžid Hasan rekao je da poseduje "posredne dokaze" da je Indija pripremala napad na ...\nUhapšene dve osobe u vezi sa napadima u Mumbaju\nIndijska policija uhapsila je dva muškarca osumnjičena da su militantima koji su izveli napade u Mumbaju obezbeđivali kartice za mobilni telefon. Policija je saopštila da su dve osobe uhapšene sinoć u Kalkuti "zbog obezbeđivanja SIM kartica teroristima u napadima u Mumbaju", rekao je šef lokalne ...\nIndija: Uhapšena dvojica pomagača\nKalkuta -- Indijska policija uhapsila je dvojicu muškaraca koji su pomogli napadačima u Mumbaju da dođu do kartica za mobilne telefone koje su koristili tokom napada. Policija iz istočnog grada Kalkute rekla je da su Tosif Rehman i Muhtar Ahmed uhvaćeni juče, pošto su organi reda ušli u trag SIM ...\nNapade izvela pakistanska grupa\nMumbaj -- Teroristi odgovorni za prošlonedeljne napade u Mumbaju, primali su naređenja od komande islamsko-ekstremističke grupe Laškar-e-Taiba. Indijski bezbednosni zvaničnici kažu da su SAD tu grupu u maju ove godine proglasile za teroriste.\nDekan mudžahedin: Dići ćemo u vazduh i aerodrom u Mumbaju\nIndijske vlasti uvele su vanredno stanje na tri glavna aerodroma u zemlji zbog mogućeg napada terorista koji su prošle nedelje izvršili napade u Mumbaju, piše BBC. Nadležne indijske vlasti vrše proveru aerodroma u Nju Deliju, Čenaju i Bangaloru, a putnici su obavešteni da se prijave na aerodromu ...\nObaveštajci SAD upozoravali Indiju na napad u Mumbaju\nIndija je mesec dana pre napada u Mumbaju nekoliko puta upozorena da joj preti napad, ali su indijske obaveštajne službe imale niz propusta, objavila je britanska štampa. "Dejli telegraf" je naveo da su SAD Indiji prenele vrlo specifične obaveštajne podatke o napadačima koji će u Mumbaj doći ...\nMumbaj: Bombe na stanici\nNju Delhi, Mumbaj, Islamabad, Vašington -- Eksplozivne naprave pronađene su i deaktivirane na glavnoj železničkoj stanici u indijskom gradu Mumbaju. Građani protestuju zbog napada. Podsetimo u ovom indijskom gradu, ranije poznatom kao Bobmbaj, prošle nedelje je u terorističkim napadima poginulo ...\nNapadači na Mumbaj gurnuli region na ivicu rata\nPakistanski predsednik Asif ali Zardari apelovao je na Indiju da ne kažnjava njegovu zemlju za prošlonedeljne napade na Mumbaj, ističući da bi militantne snage mogle da izazovu regionalni rat. Predsednik Zardari, čiju su suprugu Benazir Buto prošle godine ubili islamski ekstremisti, upozorava da ...\nIndija traži od Pakistana teroriste\nNju Delhi -- Indija je zatražila od Pakistana da joj isporuči teroriste, osumnjičene za prošlonedeljne napade u Mumbaju, saopšteno je danas u Nju Delhiju. Zahtev je uputio indijski ambasador u Islamabadu Satjabrata Pal na sastanku s pakistanskim zvaničnicima.\nIzrael: Sahranjene žrtve iz Mumbaja\nTal Aviv -- Hiljade ljudi prisustvovalo je danas u Izraelu sahrani jevrejskih i izraelskih žrtava terorističkih napada u indijskom gradu Mumbaju. Sahranjeno je šest ljudi, ubijenih nakon što su naoružani teroristi uveče u sredu prošle nedelje upali centar, kojim su rukovodili ultraortodoksni ...\nTeroristi planirali da ubiju 5.000 ljudi\nJedini terorista kojeg su indijske snage bezbednosti uhvatile živog posle neviđenog masakra u Mumbaju, kada je poginulo oko 200 ljudi, dao je policiji prvi iskaz, otkrivši da je plan o napadima na više ciljeva u finansijskoj prestonici Indije pripreman šest meseci i da mu je naređeno da „ubija do ...\nIndija uložila protest Pakistanu\nNju Delhi -- Indija je uložila zvanični protest Pakistanu, optuživši "određene elemente" u toj zemlji za nedavne napade u Mumbaju, u kojima je poginulo skoro 200 ljudi. Indijsko Ministarstvo spoljnih poslova pozvalo je visokog predstavnika Pakistana u svojoj zemlji Šahida Malika i zatražilo "oštru ...


Nemačka ukazuje da grčki referendum treba da bude jasan\nBeta\t 27. juna 2015. 13:00\nNemački vicekancelar Zigmar Gabrijel rekao je danas da grčki referendum o uslovima za dobijanje pomoći od poverilaca u principu ima smisla, ali ukazuje da glasačima treba da bude jasno o čemu će odlučivati.\n“Dobro bi bilo da ne odbacimo odmah ovu Ciprasovu ponudu i da kažemo da je to prevara. Ako su pitanja jasna, ako je jasno da oni (Grci) glasaju o programu koji je ispregovaran moglo bi da ima smisla”, rekao je Gabrijel za nemački Dojčlandfunk radio.\nU današnjem dnevnom redu Skupštine Grčke piše da će referendum o kojem će poslanici razgovarati i glasati da bi se organizovao, biti o predlogu reformi koje su kreditori u četvrtak ponudili Grčkoj.\nUkoliko Grci odbace ovaj predlog nije jasno kakve su onda opcije Grčke, navodi agencija AP.\n“Mora da postoji jasan program. I šta bi Cipras želeo – da Evropa pošalje 20 ili 30 mlijardi u programima pomoći Grčkoj ali bez ikakvih uslova, to Evropa ne može da prihvati”, rekao je Gabrijel.\nNemački vicekancelar je još rekao da Evropa puno nudi i da su mnoge od teških mera o kojima se razgovaralo, skinute s dnevnog reda. Ukazao je da EU nastoji da uloži novac u privredni rast i da ublaži dosadašnje usmerenje na štednju.\nGrčki premijer Aleksis Cipras najavio je sinoć održavanje referenduma u Grčkoj o sporazumu Atine i njenih kreditora o kojem bi se ministri finansija evrozone tek mogli dogovoriti danas u Briselu.\n“Narod mora da odluči, bez ikakve ucene (…), referendum će biti 5. jula”, rekao je premijer u direktnom obraćanju za više grčkih televizijskih stanica u 1:00 sat posle ponoći.\nGrčki parlament danas će raspravljati o tome da li da prihvati predlog za referendum. Prema najavi parlamenta glasanje o tom predlogu biće oko 19.00 časova po lokalnom vremenu.\nParlament navodi da će referendum biti o tome da li glasači prihvataju ili odbijaju predlog za pružanje pomoći koji su Grčkoj ponudili kreditori u četvrtak.\nParlament razmatra dva dokumenta jedan koji se zove Reforme za završetak sadašnjeg programa i dalje i drugi koji se zove Preliminarne analize održivosti duga.\nPored toga da parlament treba da svim glasačima ova dokumenta učini dostupnim on mora takođe da računa sa tim da kreditori mogu i da povuku te predloge na današnjem sastanku minstara finansija 19. članica evrozone u Briselu.


Hronika Autor:Marko Radonjić21. sep. 202015:12\nMinistarstvo unutrašnjih poslova saopštilo je danas da je rasvetlilo ubistvo Strahinje Stojanovića (30), koje se 13. septembra 2020. godine dogodilo na Novom Beogradu, kada je eksplodirala bomba postavljena ispod njegovog džipa.\n„Ozbiljnim i dobrim radom, pripadnici policije su u saradnji sa Višim javnim tužilaštvom u Beogradu uspeli da identifikuju izvršioca ovog krivičnog dela i prikupe dovoljno dokaza za podnošenje krivične prijave“, poručio je u saopštenju ministar policije Nebojša Stefanović.\nOsumnjičeni, kako je objasnio Stefanović, „nije samo državljanin Republike Srbije“, zbog čega je, u saradnji sa drugim državnim organima, u toku raspisivanje međunarodne poternice.\nGostiljac o ubistvu advokata: Stojanović poznat iz medija\nStefanović je, takođe, podsetio da je policija efikasnim radom u prethodnim nedeljama brzo rasvetlila dva ubistva koja su se dogodila u tom periodu, kao i jedno ubistvo iz 2009. godine.“\nProfesionalci u policiji pokazali su da umeju uspešno da reše i najsloženije slučajeve i najteža krivična dela“, zaključio je Stefanović.\nnebojša stefanovićNovi BeogradStrahinja StojanovićUbistvo


Pretorijanska garda ili urušavanje sistema bezbednosti Srbije - NOVA stranka\n25.12.2015 Goran Barun 0\nPiše: Goran Barun\n"Racionalizacija" (čitaj otpuštanje) u MUP-u Republike Srbije uzela je svoju prvu žrtvu. Samoubistvo policajca u Novoj Varoši je velika opomena za sve nadležne organe u Srbiji. Lična tragedija porodice stradalog neće biti shvaćena ako se ne iznesu neke činjenice vezane za način na koji je izvršen postupak uručenja rešenja pojedinim pripadnicima MUP-a Republike Srbije.\nPođimo redom. Početkom decembra 2015. godine, Uprava za ljudske resurse MUP-a R. Srbije dostavila je svim načelnicima PU depešu kojom se tražilo da se u najkraćem mogućem roku (čitaj odmah) dostave imena policijskih službenika PU za kojima prestaje potreba za radnim angažovanjem. Formulacija je bila drugačija, ali sam zbog jasnoće teksta upotrebio navedeni izraz. Načelnici PU su preko svojih saradnika - rukovodilaca pojedinih organizacionih celina, zatražili da se u svakoj organizacionoj jednici sastave spiskovi po kritirijumu da na svakih deset zaposlenih mora da se odredi jedno ime koje bi dobilo famozno rešenje o raspoređivanju na radno mesto "analiza rizika". Rukovodioci organizacionih jednica su bili "ucenjeni" da ako ne odrede imena očekuju da oni dobiju rešenje "analiza rizika". U organizacionim jedinicama gde su bili zaposleni policijski službenici kojima su podnete krivične prijave, prekršajne prijave ili su protiv njih vođeni disciplinski postupci za učinjene teže povrede radne dužnosti, posao rukovodioca je bio "relatino lak". Ali u organizacionim jedinicama gde takvih slučajeva nije bilo, nastajali su ozbiljni problemi. Sva ukazivanja nadležnim starešinama o potrebi uspostavljanja određenih kriterijuma na osnovu kojih bi se donosile odluke u takvim slučajevima, nailazili su na odgovor - "Ako ne daš imena, tebi dolazi rešenje". Ta bahatost i neprofesionalizam rukovodećeg sastava MUP-a R. Srbije izaziva kod mene zgražavanje. U isto vreme mi je jasno potvrdila da je negativna selekcija u MUP-u počela da daje svoje rezultate.\nSve izjave ministra Stefanovića o tome da je ovo proces kojim se obezbeđuje postizanje višeg stepena profesionalizma u radu pripadnika MUP-a, predstavljaju političke floskule koje imaju za cilj da zapravo prikriju pravu nameru. Ovo je jedinstvena prilika da se iz MUP-a sklone svi oni koji nisu "dušom i srcem" za aktuelnu vlast. Oni koji su bilo kada i na bilo kom mestu rekli nešto protiv Aleksandra Vučića.\nSadašnje vreme, umesto da bude vreme depolitizacije policije, postaje vreme apsolutne politizacije jednog od najvažnijih instrumenata sile u izvršnoj vlasti Republike Srbije.\nPrivilegovani pripadnici i visoki funkcioneri MUP-a ponašaju se po onoj staroj narodnoj - "Budi naš, pa radi šta znaš". Tako počinje stvaranje pretorijanske garde jednog vlastodršca, ali je još bolnije što je počeo da se urušava sistem bezbednsoti u celini.\nPrevious article\tPokrenuta peticija protiv uvođenja takse za RTS Next article\tO dugu Srbijagasa, RTS taksi, poljoprivrednom zemljištu, privrednim komorama...


Vučić: Hvala Kipru na iskrenoj podršci Srbiji - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Hvala Kipru na iskrenoj podršci Srbiji\n"Zamolio sam ga da evropske partnere upozna i upozori na moguće posledice poteza Prištine i on mi je rekao da će uputiti pismo svim liderima. Zahvalan sam, jer znam kako se čuje njegov glas glas u svim evropskim metropolama", rekao je Vučić na zajedničkoj pres konferenciji sa predsednikom Kipra.\nPosebno je zahvalio na podršci Kipra u Interpolu.\n"Kipar nije samo glasao, već se borio za Srbiju, kao i naša delegacija. Našoj braći sa Kipra to nikada nećemo zaboraviti. Vrlo smo lojalni i takve stvari umemo da pamtimo", poručio je Vučić.\nUputio je zahvalnost i svim građanima Kipra na podršci Srbiji i poručio da će Srbija biti uz kiparski narod i rukovodstvo, i da će moći uvek da računaju na podršku naše zemlјe u institucijama, organima i organizacijama širom sveta.\nAnastasijadis:Nezavisnost Kosova nezakonita\nKosovska nezavisnost je nezakonita, poručio je danas kiparski predsednik Nikos Anastasijadis posle razgovora sa predsednikom Srbije.\n"Ponovio sam jasan i izričit stav Kipra prema kojem, usled nepostojanja odgovarajućeg rešenja prihvatlјivog za obe strane o statusu, Kipar smatra da je jednostrana proglašena nezavisnost Kosova nezakonita. U isto vremeno ponovio sam jasan stav kiparskih vlasti o poštovanju suvereniteta i teritorijalnog integriteta Srbije", naglasio je kiparski predsednik.\nTakođe, podržao je evropski put Srbije, istakavši značaj koji Kipar pridaje tome i dodao da njegova zemlјa svrstava Srbiju među prve kandidate za pristupanje.


SAD odbacuje predlog SZO da se uvede moratorijum na treću dozu vakcina | Aktuelno\nDirektor SZO Tedros Gebrejsus pozvao je na obustavu vakcinacije trećom dozom vakcina bar do kraja septembra radi jačanja globalne jednakosti i omogućavanja vakcinacije najmanje 10 posto stanovnika u svakoj zemlji\nSjedinjene Američke Države odbacile su poziv Svjetske zdravstvene organizacije (SZO) za uvođenjem moratorijuma na davanja trećih doza vakcina portiv koronavirusa navodeći da je u pitanju “lažni izbor”.\nDirektor SZO Tedros Gebrejsus pozvao je na obustavu vakcinacije trećom dozom vakcina bar do kraja septembra radi jačanja globalne jednakosti i omogućavanja vakcinacije najmanje 10 posto stanovnika u svakoj zemlji, javlja Anadolija.\n„Da bi se to dogodilo, potrebna nam je saradnja svih, naročito nekolicine zemalja i kompanija koje kontrolišu globalno snabdijevanje vakcinama“, rekao je on u Ženevi.\nPortparolka Bijele kuće Džen Psaki rekla je da administracija Džoa Bajdena, predsjednika SAD-a, vjeruje da može dijeliti dodatne doze ako ih preporuče domaće zdravstvene vlasti, dok nastavljaju napore u distribuciji vakcina po cijelom svijetu.\n„Vjerujemo da možemo da učinimo obje stvari, i ne moramo da biramo“, rekla je ona i dodala da će SAD imati dovoljno zaliha kako bi bili sigurni ako Uprava za hranu i ljekove (FDA) preporuči dodatne doze za dio stanovništva, obezbijedi i njih.\nVakcine iz kompanija Fajzer-Biontek, Moderna i Džonson i Džonson trenutno se distribuiraju u SAD-u uz odobrenja za hitnu upotrebu, a iz Centra za kontrolu i prevenciju bolesti (CDC) krajem jula su naveli da prema trenutnim ovlašćenjima ne mogu da preporuče dodatne doze, ali su izrazili podršku za to za imunokomprovitovane osobe.


Vesti: Šta znači povratak Medlin Olbrajt u vrh američke politike /video/\nPredlog američkih kongresmena da se ne priznaju predsednički izbor u Rusiji 2024. godine ako na njih izađe Vladimir Putin je skandalozan i ako prođe, značiće potpuni prekid odnosa, poručuju iz Moskve.\nBivša američka državna sekretarka, 84. godišnja Medlin Olbrajt položila zakletvu kao nova predsednica američkog Odbora za odbrambenu politiku. Da li je u pitanju samo simbolički povratak, ili ona i dalje ima značajan uticaj u SAD?\nJedini mehanizam kojim država može da utiče na sprečavanje rasta cena su robne rezerve, ali i to treba da radi samo kad su posredi osnovne životne namirnice, poručuju ekonomisti.\nDan Srpske akademije nauka i umetnosti svečano obeležen dodeljivanjem povelje o izboru i znaka Akademije novoizabranim dopisnim članovima. Istražujemo - kakva je uloga SANU u budućnosti?


Blejk Šilb - Blic Sport\nJan Veseli će igrati sa bivšim igračem Zvezde: Šilb stekao pravo nastupa za Češku\nAmerički košarkaš Blejk Šilb dobio je pasoš Češke, čime je stekao pravo nastupa za reprezentaciju ove države na predstojećem Eurobasketu.\nAmerikanac Blejk Šilb nastupa na Eurobasketu?\nAmerikanac Blejk Šilb, koji je deo svoje karijere proveo i u Crvenoj zvezdi, mogao bi da nastupi na ovogodišnjem šampionatu Evrope u košarci, i to kao član češke reprezentacije.\nOzvaničen kraj saradnje: Blejk Šilb više nije Zvezdin košarkaš\nBlejk Šilb i zvanično više nije član Crvene zvezde Telekom.\nŠilb pred vratima "grada svetlosti", Pariz ponudio Amerikancu ugovor\nKošarkaš Crvene zvezde Blejk Šilb uskoro bi trebalo da potpiše ugovor na godinu i po dana saradnje sa Pariz-Levalom, javljaju francuski mediji.\nRadonjić: Tražimo zamenu za Šilba, izbor nam je sužen\nTrener košarkaša Crvene zvezde Dejan Radonjić nada se da će uz podršku navijača tim odigrati kvalitetan meč i ostvariti pobedu protiv Olimpije u 17. kolu Aba lige.\nŠilb obavestio čelnike Zvezde da želi da se vrati u Francusku\nTrener Pariza Gregor Benjo izjavio je da košarkaš Crvene zvezde, za koga se sluti da napušta crveno-bele, želi u redove tima iz glavnog grada Francuske.\nŠilb najavio rastanak: Bilo je zadovoljstvo, ko me razume - shvatiće\nAmerički košarkaš Blejk Šilb nalazi se na izlaznim vratima Crvene zvezde, a svoj odlazak je podgrejao pesmom i rečima na svom Tviter profilu.\nRastanak sa Zvezdom sve izvesniji: Šilb ne putuje na meč sa Nižnjim\nKošarkaši Crvene zvezde Telekom u ponedeljak uveče (23:20) letom preko Moskve putuju u Nižnji Novgorod na megdan istoimenoj ekipi u okviru drugog kola druge faze Evrokupa, a među putnicima neće biti Blejka Šilba.\nRadonjić tvrdi da se Šilb "nije prilagodio", Amerikanac se vraća u Francusku?\nTrener košarkaša Crvene zvezde Dejan Radonjić rekao je da Amerikanac Blejk Šilb nije ispunio njegova očekivanja, ali nije želeo da kaže da li će ovaj igrač ostati u klubu.\nČović: Šilb mora da sluša trenera koji je prvi na tabeli, Radonjić odlučuje o njemu\nPredsednik košarkaškog kluba Crvena zvezda Nebojša Čović rekao je da će se uskoro obaviti razgovori sa Blejkom Šilbom i njegovim menadžerom povodom nezadovoljstva i neslaganja sa trenerom Dejanom Radonjićem.\nŠilb: Teško nam je pao poraz, ali ubuduće ćemo dobijati ovakve mečeve\nPosle poraza od Panatinaikosa u osmom kolu Evrolige, košarkaši Crvene zvezde izgubili su i teoretsku šansu za plasman u top 16 fazu, što je teško palo lideru ekipe Blejku Šilbu.\nTop 10 Evrolige: Marić i Bjelica serviraju zakucavanja, trojka Šilba za produžetak\nU petak je okončano treće kolo Evrolige, posle kog su sumirani utisci i izabrani najbolji potezi.\nŠilb i Simonović: Odbrana i publika mogu biti ključ za pobedu nad Kubanom\nKošarkaši Crvene zvezde dočekaće Lokomotivu Kuban u Kombank Areni u četvrtak od 19 časova u prvom kolu evroligaške grupe D, a igrači tima sa Malog Kalemegdana Blejk Šilb i Marko Simonović uzdaju se u podršku publike, i nadaju se da će ponoviti sjajnu defanzivnu igru iz prethodna dva kola ABA lige, kada su Igokea i Radnički uspeli da protiv njih postignu tek oko 50 poena.\nŠilb za Blicsport: Energiju Zvezdinih navijača treba da prenesemo na parket\nBlejk Šilb je došao u Crvenu zvezdu sa sedmogodišnjim igranjem evropske košarke i kao igrač koga su želeli Galatasaraj i Olimpijakosa, ali je 29-godišnji Amerikanac izabrao da dođe na Mali Kalemegdan. Prve dane na zlatiborskim pripremama vrlo dobro podnosi i u razgovoru za Blicsport najavljuje kako bi mogao da doprinese crveno-belima.\nZvezdini Amerikanci prošli lekarske preglede, Šilb oduševljen Kalemegdanom\nAmerički trio Blejk Šilb, Čarls Dženkins i starosedelac Demarkus Nelson pridružio se košarkašima Crvene zvezde na pripremama na Zlatiboru, a novajlije su počele da se upoznaju sa saigračima i tradicijom kluba.\nDženkins i Šilb stigli u Beograd: Zvezda nas privukla navijačima i visokim ciljevima\nNovi košarkaši Crvene zvezde, Amerikanci Čarls DŽenkins i Blejk Šilb su po dolasku u Beograd rekli da su se za crveno-bele opredelili zbog velikog broja navijača, tradicije i visokih ambicija u novoj sezoni.\nŠilb: Zvezda ima veoma bogatu istoriju i fantastične navijače\nDemarkus Nelson, Blejk Šilb i Čarls Dženkins priključiće se 20. avgusta ekipi i staviće se na raspolaganje treneru Dejanu Radonjiću. Blejk Šilb jedva čeka do dođe u Beograd. Ono što je najvažnije je da na pripreme stiže veoma odmoran i željan dokazivanja.\nLovernj poručio Šilbu da neće osvojiti ništa, bivši saigrač podsetio na trofeje u Šalonu\nŽofri Lovernj i Blejk Šilb bili su saigrači u francuskom Šalonu od 2009. do 2012. godine, a u narednoj sezoni biće rivali na parketu. Amerikanac je potpisao za Crvenu zvezdu, a dobrodošlicu uz rivalsko "peckanje" priredio mu je jedan od najboljih igrača Partizana u protekloj polusezoni, u kojoj su "crno-beli" došli do titule u nacionalnom šampionatu i ABA ligi.\nCrveno-beli doveli i krilno evroligaško pojačanje, Blejk Šilb u Zvezdi!\nKošarkaški klub Crvena zvezda pojačaće se na krilnoj poziciji, pošto je trogodišnji ugovor sa klubom sa Malog Kalemegdana potpisao 29-godišnji Amerikanac Blejk Šilb.


Vranac i prokupac kao dva vrhunska aduta - vino.rs\nnedelja, 27 decembar 2020 12:54\nvinarija doja, vinarija vukoje,\nS jedne strane Vukoje je sortu vranac uzdigao na pijedastal najcenjenijih u regionu, dok iz Doje poslednjih godina izlaze možda i ponajbolji prokupci, svakako među najcenjenjima. Oba vinara su se brzo složila da su upravo to sorte koje treba da donesu identitet ovom podneblju u crvenom segmentu, a međunarodne nagrade koje osvajaju za vina od njih govore tome u prilog.\nKao poslednji dokaz poslužilo je vino Breg Prokupac 2017 vinarije Doja, koje je na nedavno objavljenoj godišnjoj listi Vino.rs završilo kao najbolje ocenjeni prokupac u 2020. godini.\n- Možeš ti da napraviš kaberne da bude najbolji, ali ljudi će te u svetu pre prepoznati po prokupcu - konstatovao je u jednom trenutku Todić.\nDajući pregršt pohvala topličkom prokupcu, uz mišljenje da je baš to kako radi Doja pravac u kojem bi sorta trebalo dalje da se razvija, kao veliki poznavalac vina iz čitavog regiona Vukoje se nedvosmisleno izjasnio da je jug Srbije idealan baš za crvene sorte.\nŠto se vranca tiče, za njega je to definitivno najbolja sorta istočne Hercegovine, koja u vrhunskim berbama daje vina koja mogu 300 godina stajati! Inače, vranca u istočnoj Hercegovini danas ima na nekih 600 hektara i apsolutno je dominantna crvena sorta u tom delu, dok prokupca u Srbiji ima znatno manje, ali se i sve više sadi.\n- S prokupcem se dosta eksperimentiše poslednjih godina i sad ga ima Šumadija, Toplica, ima ga po Vojvodini. Prosto se razdvajaju stilovi po teroaru, što je dobro za sortu, ali i ljude da mogu da osete razlike, a ne kao ranije - kazao je Todić naglasivši da oni u vinariji veoma vode računa o prinosima i još „trista čuda da se prilagodimo njegovim osobinama“.\nNaravno, Todić je iskoristio priliku i kao domaćin predstavio gostu i ostala svoja vina, uključujući i odlični roze od prokupca Rose 2019 Doja, te pozvao gosta da prvom prilikom svrati u vinariju. Ali, pre toga će po svoj prilici biti gost kod Vukoja u Trebinju.\nKo zna, možda se iz ovog susreta dvojice vinara koji ispisuju savremenu regionalnu vinsku istoriju s vinima od dve autentične sorte pretvori i u neko novo buduće vino koje će objediniti ta iskustva!


Niška televizija » U Nišu održana javna rasprava povodom nacrta Zakona o uređenju prostora i izgradnji (VIDEO)\nTagovi: javna rasprava, nacrt, Zakon o uređenju prostora i izgradnji\nJasne procedure i postupci za dobijanje građevinske dozvole podnošenjem jednog zahteva na jednom šalteru, neke su od novina novog Zakona o uređenju prostora i izgradnji. Ovaj nacrt predstavljen je danas u Nišu, a po okončanju javnih rasprava, po hitnom postupku ide na usvajnje u republičkoj skupstini.\nVeliko interesovanje privrednika, predstavnika lokalnih samouprava i nevladinih organizacija izazvala je javna rasprava o nacrtu novog Zakona o uredjenju prostora i izgradnji koja je odrzana u Regionalnoj privrednoj komori Nis .\nVeć naredne nedelje očekuje se da tekst zakona bude usvojen na sednici vlade a da od 20. decembra po hitnom postupku bude razmatran i u republičkom parlamentu.\nKreatori novog Zakon o uredjenju prostora i izgradnji ocekuju da on bude jedan od ključnih zakona koji ce stvoriti bolji ambijent za investitore, omoguciti ekonomski rast i zapošljavanje. Tekst zakona o uredjenju prostora i izgradnji dostupan je preko internet stranice Ministarstva građevinarstva i urbanizma tako da svi zainteresovani i mogu da se upoznaju sa novinama koje je ponudio.


Srbija: Ministri i ministarke koji će činiti novu Vladu Srbije\nVestiSrbija i regionMinistri i ministarke koji će činiti novu Vladu Srbije\nMinistri i ministarke koji će činiti novu Vladu Srbije\nMandatarka Ana Brnabić saopštila je sastav nove vlade, koja će imati 21 ministarstvo i još jednog ili dva ministra bez portfelja.\nFoto (c) Facebook Aledsandar Vučić\nNakon sastanka svih funkcionera u Predsedništvu SNS-a na kome je doneta zvanična odluka o novom sazivu Vlade Srbije, usledilo je obraćanje predsednika SNS-a Aleksandra Vučića koji je proglasio nove ministre i ministarke nakon četiri meseca od izbora.\nU sastav nove Vlade ulaze i nova lica čiji će zadatak pre svega biti da se ispune šest ključnih tačaka koje je predsednik Vučić ranije saopštio.\nJedanaest resora vodiće žene. Novu Vladu Srbije činiće stranke SNS, SPS i SPAS.\n– Ministar spoljnih poslova – Nikola Selaković\n– Ministar unutrašnjih poslova – Aleksandar Vulin (dosadašnji ministar odbrane)\n– Ministarka trgovine, turizma i telekomunikacija – Tatjana Matić (Socijaldemokratska partija Srbije). Trenutno na funkciji državnog sekretara Ministarstva trgovine, turizma i telekomunikacija.\n– Ministar građevinarstva, saobraćaja i infrastrukture – Tomislav Momirović\n– Ministar finansija – Siniša Mali (novi-stari ministar finansija – na čelu Ministarstva od 2018. godine.)\n– Ministarstvo privrede – Anđelka Atanasković (članica Srpske napredne stranke od osnivanja 2008. godine)\n– Ministar poljoprivrede – Branislav Nedimović (ostaje na čelu resora koji je vodio od prethodnih parlamentarnih izbora 2016. godine)\n– Ministarstvo za zaštitu životne sredine – Irena Vujović (članica Srpske napredne stranke. Trenutno je na funkciji predsednice Opštine Savski venac, za koju je izabrana nakon lokalnih izbora 2016. godine).\n– Ministarka rudarstva i energetike – Zorana Mihajlović (dolazi sa mesta ministarke građevinarstva, saobraćaja i infrastrukture).\n– Ministarka pravde – Maja Popović (na mesto ministarke pravde dolazi iz BIA, gde je obavljala funkciju specijalnog savetnika direktora Bezbednosno-informativne agencije).\n– Ministarka državne uprave i lokalne samouprave – Marija Obradović (članica Srpske napredne stranke i narodna poslanica u više saziva Narodne skupštine).\n– Ministar odbrane – Nebojša Stefanović ( za ministra unutrašnjih poslova izabran je aprila 2014. godine, a od avgusta 2016. godine ujedno je i potpredsednik Vlade Republike Srbije).\n– Ministar za brigu o selu – Milan Krkobabić (u prethodnoj vladi bio je ministar bez portfelja zadužen za regionalni razvoj i koordinaciju rada javnih preduzeća).\n– Ministar za brigu o porodici – Ratko Dmitrović (novinar i publicista, novo lice u Vladi sa liste SPAS-a).\n– Ministarka za ljudska prava i društveni dijalog – Gordana Čomić\n– Ministarka za evropske integracije – Jadranka Joksimović ( ponovo ministarka za evropske integracije u Vladi Republike Srbije).\n– Ministarka rada, zapošljavanja, boračkih i socijalnih pitanja – Darija Kisić Tepavčević (pomoćnica direktora Instituta za javno zdravlje Srbije “Milan Jovanović Batut” i članica je Kriznog štaba za borbu protiv epidemije koronavirusa).\n– Ministar zdravlja – Zlatibor Lončar (dosadašnji ministar zdravlja, nastaviće da vodi taj resor i u narednom mandatu).\n– Ministarka kulture – Maja Gojković ( u vladu dolazi sa funkcije predsednice parlamenta, koju je obavljala od 2014. godine).\n– Ministar omladine i sporta – Vanja Udovičić ( novi-stari ministar i jedan je od najtrofejnijih srpskih vaterpolista).\n– Ministarstvo prosvete – pripada SPS-u, čeka se odluka.\nCRNA GORA: Održani najneizvesniji parlamentarni izbori do sada\nPotpisan Sporazum o normalizaciji ekonomskih odnosa Beograda i Prištine\nUputstvo i poseban zdravstveni nadzor za putnike koji ulaze u Srbiju\nSrbija visoko kotirana po sigurnosti investiranja u nekretnine


DIREKTIVA Vrh SNSD-a traži od aktivista na terenu da ne reaguju na "provokacije" opozicionara - Opcija\nDIREKTIVA Vrh SNSD-a traži od aktivista na terenu da ne reaguju na “provokacije” opozicionara\nSlužba SNSD-a poslala je juče svim predsjednicima opštinskih i gradskih izbornih štabova upozorenje o mogućim fizičkim sukobima sa opozicionim kanidatima.\nU instrukciji koja je u posjedu portala Srpskacafe vrh SNSD-a traži od svojih članova da se suzdrže od bilo kakvog sukoba sa opozicijom.\n– Kao što ste primjetili strategija opozicije u ovoj kampanji je da prilikom svakog skupa i događaja koji organizuje SNSD ili kome prisustvuju kandidati SNSD-a isprovocira naše kandidate, aktiviste ili funkcionere – navodi se u dopisu koji su primili predsjednici lokalnih stranačkih štabova.\nKako se dalje navodi u povjerljivom dokumentu koji je “procurio”, plan opozicije je da izazove sukobe u bliskim susretima sa predstavnicima vlasti i tako pokuša dobiti naklonost dijela građana.\nTakođe, iz vrha SNSD-a pišu da su ove informacije dobili od “krtice” iz izbornog štaba jedne opozicione partije, te upozoravaju sve svoje članove da će biti odmah izbačeni iz stranke ukoliko se ne budu pridržavali naređenja.\n– Niko od naših ljudi, ko bude izložen ovakvim provokacijama ne smije na njih odgovarati bilo kakvim nasiljem. Svaki član SNSD-a koji bude dio bilo kakvog nasilja će biti izbačen iz stranke – piše u instrukciji Službe najveće političke partije u RS.\nInače, ovaj dopis je poslat samo nekoliko dana nakon incidenta u Čelnicu gdje je predsjednik SNSD-a Milorad Dodik rukom izbio telefon kandidata PDP-a za NSRS Draška Stanivukovića, koji je došao da izvede performans na mjesto na kome su predstavnici vlasti polagali kamen temeljac.


IZMEĐU BLAGOSLOVA I PROKLETSTVA: Srbija je prebogata ovom rudom, ali zbog toga svi ispaštamo! | Serbiantimes.info\nMožda niste znali, ali postoji roba u čijoj se proizvodnji Srbija ravnopravno nadmeće sa najmoćnijim zemljama na svetu. Njeno sagorevanje doslovno održava domaću privredu i uopšte, državu u životu, nezavisno od toga šta se u njoj događa, ali istovremeno predstavlja i jednu od većih pretnji po sredinu i zdravlje ljudi.\nNaime, mada se po većini drugih stvari nalazi na 50. mestu na planeti, srazmerno svojoj veličini i visini BDP-a, Srbija zauzima 10. mesto na svetu po godišnjoj proizvodnji – lignita. Takozvani smeđi ugalj, lignit, kojim je Srbija posebno prirodno bogata, svakodnevno se u hiljadama tona crpi iz otvorenih ugljenokopa i potom sagoreva u blokovima domaćih termoelektrana.


Uručeni ključevi 216 stanova izgrađenih za pripadnike službi bezbednosti (FOTO) - Glas Šumadije\nNaslovna > Društvo > Uručeni ključevi 216 stanova izgrađenih za pripadnike službi bezbednosti (FOTO)\n06/08/2021 06/08/2021 1419Ostavi komentar na Uručeni ključevi 216 stanova izgrađenih za pripadnike službi bezbednosti (FOTO)\nU Kragujevcu su danas uručeni ključevi 216 stanova izgrađenih za pripadnike službi bezbednosti, a ministar građevinarstva, saobraćaja i infrastrukture Tomislav Momirović najaio je da će do februara iduće godine biti uručeno još 756 ključeva.\n„Naša ambicija je da izgradimo 7.000 stanova za pripadnike službi bezbednosti i da narednih godina nijedan pripadnik bezbednosnog sistema Republike Srbije nema nerešeno stambeno pitanje“, istakao je Momirović na ceremoniji u Kragujevcu kojoj su prisustvovali i ministaraka za rad, zapošljavanje, boračka i socijalna pitanja Darija Kisić Tepavčević, ministar unutrašnjih poslova Aleksandar Vulin i gradonačelnik Kragujevca Nikola Dašić.\nMomirović je rekao da je planirano ulaganje 266 miliona evra u sve stanove namenjene pripadnicima bezbednosnih službi i njihovim porodicama na teritoriji Srbije.\nMinistar unutrašnjih poslova Aleksandar Vulin istakao je da „bez moćne vojske, efikasne policije, organizovane Bezbednosno-informativne agencije i vladavine prava nema uspešne Srbije“.\n„Što vi koji činite bezbednosni sistem Republike Srbije budete mirniji, sigurniji, više ćete biti posvećeni svom radu. Srbija će biti uspešnija, mirnija, sigurnija. Samo snažna zemlja, koja je u stanju sebe da brani može da kaže da će se razvijati i biti sigurna, a bez vas to ne bi bilo moguće“, naglasio je Vulin na ceremoniji uručenja ključeva.\nNa Deninom brdu u Kragujevcu biće izgrađena ukupno 972 stana, a rok za završetak radova je februar 2022. godine.\nPrema projektu izgradnje stanova za pripadnike službi bezbednost planirana je izgradnja 6.943 stana u sedam gradova u Srbiji, a njihova cena će, zbog podrške države, biti 430 evra po kvadratu, bez PDV, saopštilo je Ministarstvo.\nTagovi: Aleksandar Vulin Darija Kisić Tepavčević Nikola Dašić stanovi za pripadnike bezebednosti Tomislav Momirović\nMlade nade evropskog badmintona treniraju u Kragujevcu tokom jubilarnog izdanja GIRLS PROJECT-a\nUraković: Sa velikim entuzijazmom nastaviću jačanje sporta u Kragujevcu


Vredne vredi podržati - Bizlife.rs\nSberbank Srbija nastavlja svoju tradiciju podrške maloj privredi kroz akciju “Vredne vredi podržati”. U kampanji pokrenutoj 2017. godine, inicijalno namenjenoj klijentima iz mikro segmenta, ove godine, po drugi put, moći će da učestvuju i klijenti iz segmenta malih preduzeća.\nCilj akcije “Vredne vredi podržati” jeste da s klijentima ostvari čvrste i dugoročne partnerske odnose, pruži im podršku, bude deo uspešnog razvoja njihovog poslovanja i nagradi lojalnost. Tokom trajanja akcije, svim mikro i malim preduzećima, Sberbank Srbija ponudiće široku lepezu raznovrsnih kreditnih proizvoda, koji će im omogućiti lakši i efikasniji razvoj poslovanja.\nDodatne informacije, kao i pravila učešća u promotivnoj akciji “Vredne vredi podržati”, pronađite na veb-sajtu Sberbank Srbija.


Mališani u gostima kod predsednika - Grad Prokuplje\nPovodom obeležavanja manifestacije Dečija nedelja,koja se ove godine održava od 2. do 6. oktobra,mališani Predškolske ustanove „Neven“ posetili su predsednika Opštine Prokuplje Aleksandra Simonovića.\nMnoga deca su imala priliku da opštinsku zgradu posete po prvi put i upoznaju se sa poslovima koje obavljaju ljudi odgovorni za njihovo odrastanje i školovanje.\nPredsednik Simonović je pozdravio polaznike ove predškolske ustanove i rekao da odavno nije imao draže goste od njih.\n-Radeći na mestu predsednika opštine,ja se brinem za sve građane,a posebno za vas najmlađe. Najbitnije je da vi zdravo rastete i odrastete,kako biste nekad možda baš iz ove zgrade brinuli o nekim novim generacijama. Ja se trudim da vam obezbedim bolje uslove u vrtićima,ali i školama,kako odlično učili,postižući samo dobre rezultate,istakao je predsednik Simonović i poručio da je svaka nedelja u godini upravo njihova.\nPored stihova,koje su recitovali,mališani su predsedniku poklonili slike koje su slikali zajedno sa svojim vaspitačima,a potom su obišli zgradu Opštine gde su se upoznali sa radom pojedinih službi.\nPolaznici Predškolske ustanove „Neven“ će u okviru aktivnosti povodom Dečije nedelje sakupljati garderobu za decu iz socijalno ugroženih porodica. Tradicionalno će i ove godine oslikati plato na Trgu topličkih junaka. U bioskopu „Toplica“ gledaće predstavu „Obrni,okreni“prokupačkog Doma kulture.\nŠareni kros,kome se svi podjednako raduju i ove godine biće odžan na stadionu fudbalskog kluba „Topličan“,gde će se takmičiti sve starije grupe poludnevnog i celodnevnog boravka.


Грци и Фанар / Срђан Новаковић | Ризница Земун\nHome / Knjige / Globalizam / Grci i Fanar / Srđan Novaković\nGrci i Fanar / Srđan Novaković\nAutor: Srđan Novaković\nIzdavač: Srđan Novaković\nGrčke vladike u Srbiji i Turskoj\nJedinstvena i maestralna knjiga koja razotkriva neistine i podvale Fanariota, podkrepljena istorijskim činjenicama i izvorima.\nSlovensko hrišćanstvo i Romeja\nĐurađ i sveta borba protiv Rima\nVelika pljačka Fanara\nMlečići i Dalmacija\nVlaške zemlje i Fanar\nPrincip delovanja i stremljena Fanara\nSrbsko oslobođenje od Fanara\nGrčki teror u Vlahomoldaviji i Makedoniji\nStara Srbija i Fanar\nCionizam i anglikanci kao priprema za antihrišćanstvo Fanara\nVaseljenske težnje fanarske sekte i papski kalendar\nSveta Gora protiv Fanara i grčke države\nOtpadništvo unijatskog Fanara\nŠta je uopšte Fanar? Naziv za kvart u Carigradu, po istoimenom svetioniku, koji je kumovao imenu „fanarioti“. Ko su fanarioti, koji sebe smatraju „novovaseljenskim Jelinima”? Prvobitno etnička grupa Grci, kao turski tumači i posrednici („dileri”), koji su se kasnije razvili u vrlo povlašćenu klasu, ili stalež u kome je bilo i dosta odrođenih Srba.\nPapistički Rim je ostvario Uniju s Roumom (Romeja), još s odlukama Lionskog sabora 1274 godine, što je u naše vreme potvrdio carigradski patrijarh Atinagora u javnom nastupu: Ništa nas ne odvaja od Katoličke crkve! Od Lionskog sabora, pounijaćeni Roum a kasnije Fanar, nije prestao s organizovanim delovanjem protiv Srba (Slovena), na unijaćenju preko „grkosjedinjene vere”, koja je samo drugo ime za ekumenizam i „istočni papizam”.\nIako fanariotska prevlast nad srbskim uticajem pri Porti datira tek od osamnaestog stoletja, fanarioti su se u političkom pogledu rukovodili idejom tajnog pokreta, o obnovi nekadašnjeg „grčkog carstva”, na čijem bi čelu bila Vaseljenska patrijaršija u Carigradu. Izjednačavajući pravoslavnu veru s novojelinstvom, težnja fanariota je bila obnova “grčke države”, uključujući Srbiju, Vlašku i Moldaviju, a ova restauracija novojelinizma, imala je za cilj kulturno-administrativnu dominaciju na prostorima Balkana i Anadolije. Ova težnja za prevlašću “Grka“ na Balkanu i asimilaciji negrčkih naroda, poznata je kao Velika ideja (Megali idea). Otuda, pod snažnim zapadnim uticajem grčke škole, pomorske i trgovačke kompanije postaju nosioci duha novohelenskog prosvetiteljstva.\nOsmanizam je grčku crkvu i fanariote učinio jednim od glavnih nemuslimanskih stubova turskog carstva, jer su poturčeni Grci zauzeli visoka administrativna mesta u Otomanskoj imperiji, pa su Fanar i Carigradska patrijaršija davali sveštenstvo od Jadrana do Crnog mora, i od Carigrada do Karpata. Ovaj spoj okolnosti, izrodio je ideju o obnovi roumskog (romejskog) imperijalizma. U ostvarenju ovog cilja, fanarioti su se preusmerili na ruski carizam, koji postaje korisno oruđe za realizaciju novojelinističkih ciljeva stvaranja imperije, s grčkom crkvenom i birokratskom administracijom. Otuda i „Grčki projekat” carice Katarine Velike…\nSrđan Novaković rođen je 1962. godine u Beogradu, ali je preko 30 godina proveo u Italiji. Objavljuje i prevodi na italijanskom i srbskom govornom području. Učenik je najznačajnijih italskih slavista, crkvenih istoričara i jezikoslovaca. Više godina se bavio proučavanjem starovenetskog jezika, a bio je i na studijskom boravku u Radžastanu, Nepalu i Indoneziji. U Srbiji je objavljivao dela iz oblasti pseudoetnogeneze vlaških populacija (Meglenski Vlasi, Morlaci i Istrorumuni) na slovenskom tlu Makedonije, Istre i Dalmacije. Zajedno sa najuglednijim naučnicima Rusije, Moldavije i Srbije objavljivao je u naučnim zbornicima po pitanju romanizacije i latinizacije srbskoslovenskih populacija Balkana. Stalni je kolumnista revije “Evrazija” iz Parme (Italija) po pitanju odnosa između Vatikana i Slovena. Do sada je prevođen na ruski, bugarski, italijanski i moldavski jezik. Za knjigu “Crkveno-narodna istorija Srba, Rusa i Vlaha” dobio je najviše priznanje Srbske Duhovne Akademije za životno delo – nagradu “Ravaničanin”.


Država poklonila Fijatu skoro tri milijarde dinara u 2018. godini - Nova ekonomija\nDržava poklonila Fijatu skoro tri mil...\nDržava je kompaniji Fijat Krajsler automobili Srbija (FCA) dala 2,75 milijardi dinara subvencija prošle godine, zahvaljujući čemu je ova firma ostvarila neto dobit u 2018, objavio je dnevni list Danas.\nKako piše ovaj list, Fijat je prošle godine imao neto dobitak od 1,5 milijardi dinara, prema finansijskom izveštaju podnetom Agenciji za privredne registre (APR).\nCelokupni poslovni prihodi iznosili su 88,3 milijarde dinara dok su u 2017. iznosili 111,3 milijarde, a ovaj pad se može nastaviti jer će obustava proizvodnje ove godine po svemu sudeći trajati duže nego prošle, piše Danas.\nDesetogodišnji ugovor sa Fijatom ističe krajem ove godine, a profesor Ekonomskog fakulteta Univerziteta u Beogradu Ljubodrag Savić očekuje da će Fijat pritisnuti Vladu da „odreši kesu" da bi zadržala tu kompaniju u Srbiji.\n„Fijat je od posla veka postao fijasko veka. To nije posao koji donosi veliku korist za državu", rekao je Savić za Danas.\nEkonomista Milan Kovačević rekao je da se ne zna kako i koliko država daje Fijatu.\n„Bojim se da će Fijat tražiti novi ugovor sa državom sa novim subvencijama i da ćemo mi to prihvatiti, nama na štetu a njima na korist", rekao je Kovačević za Danas.\nPodrška teška dve milijarde evra (analiza Nove ekonomije o efektima subvencija)\nNeobavezujući memorandum sa Fijatom potpisan je pred izbore 2008, kada je predsednik Srbije bio Boris Tadić a ministar ekonomije Mlađan Dinkić.\nKada je konačno sklopljen, ugovor je samo delimično objavljen, a deo o podsticajima je zatamnjen. Fijatu je dato 10.000 evra po radnom mestu, a plaća im se i 1.000 evra za „troškove obuke".\nFAS praktično ne plaća ni poreze i doprinose na zarade jer se država obavezala da će u periodu od 10 godina refundirati pun uplaćeni iznos za sve radnike, a oslobođen je i poreza na imovinu, kao i taksa prema lokalnoj samoupravi. Ni to nije kraj, jer je država subvencionisala i prodaju Fijatovih automobila nekoliko godina iznosom od po 3.000 evra po automobilu.\nAnalizom završnih računa za 2013. i 2014. godinu, zaključuje se da je samo u tim godinama FAS primio više od šest milijardi dinara subvencija.\nInvesticija države u Fijat se pravda time da je izvoz povećan za oko 1,3 milijarde evra, međutim pored izvoza Fijat je i najveći uvoznik u Srbiji, sa uvozom oko milijardu evra, odnosno neto efekat je manji od 200 miliona evra.\nCeo projekat je pod znakom pitanja, jer ne postoji nikakva garancija da će Fijat nastaviti proizvosnju posle kraja 2019. godine, kada ističe ugovor.\nOtvorena fabrika ZF, od Pančeva besplatno zemlj...\nPesimizam Svetske banke: Srbija teško do rasta ...\nVlada i NBS da razmisle: Sve više uvozimo nego ...\nMMF NAM DAO DIJAGNOZU: Državna preduzeća velik...\nSlovenačka Adrija Ervejz prijavila Srbiju zbog ...


Predloženo produženje pritvora za dilere skanka - Istinito.com - Ne budi ovca!\nPočetna > BIH > Hronika > Predloženo produženje pritvora za dilere skanka\nPredloženo produženje pritvora za dilere skanka\n3. Aprila 2020. Istinito490Leave a Comment on Predloženo produženje pritvora za dilere skanka\nTužilaštvo BiH predložilo je Sudu BiH produženje pritvora za četvoricu osumnjičenih za krijumčarenje velike količine droge skank u okviru predmeta kodnog naziva “Skaj”.\nOva lica su osumnjičena da su činjenjem krivičnih đela ostvarila nezakonitu imovinsku korist od najmanje 2,5 miliona KM.\nČetvorica osumnjičenih, za koje je postupajući tužilac Posebnog ođeljenja za organizovani kriminal, privredni kriminal i korupciju uputio Sudu BiH prijedlog za produženje pritvora, pod istragom su Tužilaštva BiH zbog sumnje da su kao kriminalna grupa organizovali i realizovali više kamionskih transporta skanka sa područja Albanije preko Crne Gore u BiH, te dalje prema Hrvatskoj i zemljama EU, a radi ostvarivanja nezakonite imovinske koristi.\nProduženje pritvora predloženo je zbog opasnosti od bjekstva osumnjičenih, te opasnosti da bi boravkom na slobodi mogli ometati istragu, prikrivati dokaze i uticati na svjedoke ili saučesnike, te ponovno počiniti krivično đelo ili dovršiti započeto, saopšteno je danas iz Tužilaštva BiH.\nTužilaštvo BiH i partnerske agencije za sprovođenje zakona u BiH i zemljama regiona su dokumentovale transporte više stotina kilograma ove droge, te su u organizovanim akcijama izvršena presretanja, pronalaženje i pljenidba velike količine droge.\nTagged istinito pritvor skank tuzilastvo bih